‘Fun’ Dan Penuh Aksi, Ejen Ali: The Movie Animasi Tempatan Terbaik Tahun Ini

Akhirnya setelah lama menanti, filem Ejen Ali: The Movie telah ditayangkan secara rasmi hari ini di seluruh Malaysia dan kami antara yang cukup bertuah kerana dapat menonton awal seminggu.

Sebut sahaja Ejen Ali, pasti ada daripada anda yang merupakan peminat siri Ejen Ali yang sudah menamatkan siri keduanya pada bulan Mac yang lalu. Bagi anda yang tidak tahu, Ejen Ali mengisahkan tentang seorang budak berusia 12 tahun yang menjadi perisik sebuah agensi perisikan.

Konflik mula timbul apabila Ali mendapat tahu bahawa dia bukanlah satu-satunya ejen yang boleh mengawal gajet istimewa (IRIS- Infinity Retinal Intelligence System) . Gajet tersebut telah diubahsuai menjadi gajet yang boleh dikawal serta digunakan oleh ejen-ejen lain.

Pada saat itu, dia didatangi oleh individu misteri yang tahu akan kisah silamnya dan dari situ bermulalah pengembaraan baharu Ejen Ali bagi membongkar kebenaran. Kami tidak mahu membuat ulasan panjang tentang filem Ejen Ali: Misi Neo ini kerana kami rasakan adalah lebih baik jika kami hanya menyentuh beberapa aspek dalam filem ini sahaja.

Filem Ejen Ali ini digarap dengan sangat rapi dan setiap babak disusun dengan sangat baik dan tidak mengelirukan. Bukan itu sahaja, anda akan dapat melihat plot ‘twist’ yang pastinya akan membuat anda mind blown.

Pada pandangan kami, kesinambungan dari siri kepada sebuah filem berjaya dilakukan kerana apa yang berlaku dalam siri ada sedikit diselitkan dalam filem ini.  Malah, kami tidak berasa bosan dan teruja dari awal filem sehingga akhir kerana terdapat adegan lucu dan juga adegan yang akan membuat mata anda berkaca.

Kita dapat lihat yang flow pengenalan setiap watak dilakukan dengan baik, lagi-lagi terdapat karakter baharu. Disebabkan itu, setiap watak dapat ditonjolkan dengan sangat baik kerana memiliki karakter-karakter tersendiri.

Malah, bagi kami watak Ejen Ali kali ini dapat dilihat perubahan wataknya. Jika anda ingin tahu apa yang mengubah Ali, anda harus tonton sendiri.

Sudah namanya filem Ejen Ali, pastinya ia penuh dengan aksi. Bagi kami, filem ini lebih padat dengan aksi yang pastinya akan memuaskan anda.

Apa yang menarik perhatian kami adalah ketika Ali menggunakan ‘override mode’ tetapi ada sedikit berbeza ‘override mode’ pada pertempuran akhir. Memang power! Tak bestlah kalau bagi spoiler kan.

Jika dalam siri, anda dapat lihat karakter Alicia yang tabah dan tegas. Akan tetapi dalam filem ini, anda akan dapat lihat sisi lain Alicia yang pasti akan menukar perspektif anda kepada Alicia.

Walaupun Alicia kelihatan tabah dan tegas, tetapi sebenarnya dia juga memiliki soft spot dalam hatinya. Ketika kami menonton, kami dapat merasakan perasaan Alicia ketika itu.

Lagu ‘Kita Jaga Kita’ ini sangat sesuai dengan filem ini. Apabila anda tonton filem ini, anda akan dengar tagline ‘kita jaga kita’ digunakan dan sangat bersesuaian dengan situasi dalam filem.

Malah, lagu ini juga ear cathing dan mudah diikuti. Akan tetapi, terdapat satu lagu yang lagi menarik dalam filem, lagu itu akan muncul ketika dalam babak di kedai mamak.

Apa yang kami boleh katakan, kami cukup bangga dengan filem ini kerana tampil dengan sebuah kisah yang padat dengan aksi dan berjaya bermain dengan emosi penonton. Bagi filem ini, kami beri 9/10 dan keseluruhan ceritanya sangat menarik serta hampir sempurna bagi kami.

Akan tetapi, kami hanya akan berikan satu spoiler sahaja iaitu ada end credit, bukan satu tetapi dua! Sila tunggu sehingga kredit filem tamat dan pasti anda akan terkejut dan ‘mind blown’. Apa yang pasti, Ejen Ali: Misi Neo ini adalah karya terbaik dan anda wajib tonton di pawagam.

Sebelum anda menonton filem ini, apa kata anda tonton trailer Ejen Ali: Misi Neo ini dahulu.

Tonton Trailer Terbaharu ‘Ejen Ali The Movie’ Yang Penuh Dengan ‘Plot Twist’

Lihat Emilia Clarke ‘Fasih’ Berbahasa Melayu

Baru 3 Minggu Di YouTube, Lagu Mengantuknya Mumia Kini Catat Lebih 10 Juta Tontonan


‘Fun’ Tapi Penuh Mesej, Video Kumpulan Kaum India Ini Rap Sentuh Isu Perkauman Raih Perhatian Netizen

Walaupun negara kita sudah lama capai kemerdekaan, akan tetapi masih ada yang bersikap perkauman. Sebelum ini, ada individu meluahkan kekecewaan sukar mencari rumah sewa disebabkan dia kaum India.

Terbaharu, seorang pengguna TikTok @vikarworld berkongsi sebuah video yang memaparkan dirinya dan 3 orang rakannya rap membangkitkan isu perkauman yang sepatutnya sudah tidak lagi wujud kerana sudah lama mencapai kemerdekaan.

Rap about Indians in Malaysia! This is our merdeka song! #inistylekita

♬ original sound – vikarworld – vikarworld

Menerusi video terbabit, mereka bergilir-gilir rap meluahkan apa yang terjadi kepada kaum India di negara ini dan meminta agar semua orang membuka mata akan isu tersebut.

Video itu telah meraih perhatian ramai orang dan rata-rata netizen memuji rap mereka serta mengatakan ramai orang yang hatinya masih belum ‘merdeka’.

Bukan itu sahaja, para netizen turut faham dengan isu yang cuba diketengahkan oleh mereka dan berharap rakyat Malaysia akan lebih harmoni serta saling hormat menghormati.

Ketika artikel ini ditulis, video itu telah meraih lebih 2 juta tontonan dan mendapat lebih 200 ribu tanda suka.


30 Idea ‘Playroom’ Anak Di Rumah Yang Menarik

Sebelum ini saya telah kongsikan dengan anda 7 tip bagaimana nak membuat sebuah bilik permainan yang menarik dan bermanfaat untuk kanak-kanak. Kali ini, saya mahu kongsikan 30 idea playroom atau ruang permainan di rumah yang menarik. Semoga idea-idea ini boleh membantu anda menyediakan sebuah playroom yang best buat anak-anak.


Apple Memperlihatkan Fungsi Sebenar Apple Watch

Dengan tarikh pelancaran tidak lama lagi, Apple telah mengeluarkan 3 siri video untuk anda mengenali lebih dekat bagaimana Apple Watch berfungsi nanti. Dikhaskan untuk pengguna iPhone, teknologi boleh pakai ini akan dijangka akan memudahkan anda berinteraksi dengannya dan beberapa perkara tambahan yang hanya boleh dilakukan dengan gabungan Apple Watch dan iPhone. Video video ini akan memperlihatkan anda beberapa fungsi Apple Watch yang anda boleh gunakan nanti. Tonton video di bawah dan pelajari ia sebelum anda memilikinya pada 24 April!

Baca – Apple Tonjolkan Proses Pembuatan Apple Watch

LIKE dan FOLLOW Vocket di Facebook serta Instagram


Fungsi Baru Google Maps Membolehkan Pengguna Lapor Perangkap Kelajuan Dan Penutupan Jalan

Setelah mengambil alih Waze enam tahun lalu, Google kini telah menambah baik aplikasi mereka iaitu Google Maps dengan fungsi sama yang terdapat di dalam aplikasi Waze.

Sejak 2018 lagi Google telah menambah fungsi di mana orang ramai boleh melaporkan kemalangan, perangkap kelajuan dan keadaan traffic secara terus dari telefon mereka. Fungsi ini telah menjadi salah satu fungsi yang paling popular di Android, dan akan diperluaskan ke iOS.

Menurut Google, pihak mereka akan memperkenalkan kemampuan membuat laporan lain seperti; pembinaan jalan raya, penutupan laluan, kereta yang berhenti di tepi jalan atau juga halangan-halangan seperti cebisan dari kemalangan. Pengguna hanya perlu tekan ikon “+” dan pilih Add to report.

Fungsi ini akan diedarkan secara global bermula pada minggu ini. Pengguna boleh mengemas kini aplikasi Google Maps di peranti masing-masing dengan mengakses Google Play Store untuk pengguna Android atau App Store untuk pengguna iPhone.

Terdahulu, Google Maps menambah fungsi navigasi suara bagi membantu orang cacat penglihatan untuk sampai ke destinasi dengan lebih selamat. Klik pautan di bawah untuk bacaan lanjut.

Google Maps Bantu Orang Cacat Penglihatan Tiba Ke Destinasi Dengan Lebih Mudah

Rakyat Malaysia Lebih Cenderung Gunakan Google Maps Berbanding Waze


Fungsi Butang ‘Like’ Facebook Kini Lebih Pelbagai

Mungkin ramai yang sudah tahu fungsi butang ‘Like’ yang baru di Facebook. Disebabkan saya ada menerima soalan tentang perkara ini. jadi saya share juga tentang perkara ini. Sekarang anda boleh beri reaksi yang pelbagai kepada sesuatu posting. Yay!

Jadi sekarang ini ada lima butang baru telah ditambah iaitu reaksi ‘Love’, ‘Sad’, ‘Haha’ , ‘Angry’ dan ‘Wow’. Jadi sebelum anda ‘Like’ sesuatu, anda boleh pilih antara reaksi ini. Jadi kalau posting yang sedih, anda bolehlah klik pada reaksi sad. barulah lebih proper kan?

Jurutera dan product team Facebook mengambil masa setahun untuk menyediakan reaksi baru ini untuk pelancaran. Mereka bekerja dengan pakar sosiologi, focus group  dan menjalankan survey untuk memastikan reaksi apa yang paling baik untuk diletak. Jadi, 5 emoji yang terpilih ini adalah yang terbaik antara semua emoji yang ada.

Apa yang tiada adalah butang ‘dislike’. Mark Zuckerberg tidak begitu berkenan dengan fungsi ‘dislikes’ kerana beliau tidak mahu Facebook bertukar menjadi satu tempat untuk berdebat. Ianya satu keputusan yang bijak dari Facebook.

Sekarang ini Facebook lebih berwarna sebab boleh pilih reaksi untuk sesuatu posting. Jadi, jangan lupa untuk tekan butang ‘Wow’ atau ‘Love’ untuk semua posting The Vocket okay?


Fungsi ‘Child Reminder’ Oleh Waze Ingatkan Pemandu Jika Terdapat Anak Kecil Dalam Kereta

Jika anda merupakan ibu-bapa, waktu pagi merupakan salah satu waktu yang sangat genting di mana anda terpaksa menguruskan anak-anak dengan menghantar mereka ke beberapa tempat asuhan dan sekolah.

Walaupun ianya kelihatan ringkas, namun ada ketikanya ia boleh menjadi sangat kacau-bilau atau ‘havoc’ terutamanya jika anda mempunyai anak yang ramai.

Ditambah dengan laporan berita mengenai kanak-kanak yang tertinggal dalam kereta seperti dilaporkan sebelum ini -dimana penjaga dikatakan terlupa untuk menghantar anaknya sudah pasti ia akan membuatkan kita berasa risau.

Bagaimanapun, jika anda merupakan salah seorang daripada ibu-bapa ataupun penjaga yang menghantar anak-anak ke beberapa destinasi sebelum bekerja, fungsi yang terdapat dalam aplikasi pandu arah Waze ini boleh membantu anda.

Fungsi peringatan yang dikenali sebagai Child Reminder ini boleh ditetapkan didalam aplikasi tersebut di mana ia akan mengingatkan pemandu untuk memeriksa kembali tempat duduk belakang kereta setibanya sampai di destinasi.

Buat anda yang masih belum mengetahui bagaimana untuk mengaktifkan peringatan ini, berikut kami senaraikan apa yang perlu dilakukan.

Pertama- Anda perlu membuka aplikasi Waze dan masuk ke bahagian Setting.

Ikon untuk Setting ini boleh ditemui di bahagian kanan atas selepas anda menekan butang Search.

Kedua- Selepas memilih Setting, anda terus sahaja scroll ke bawah sehingga menemui bahagian Notifications dan memilih Reminders yang berada di bahagian paling bawah dengan ikon jam penggera.

Ketiga- Sejurus memilih Reminders anda akan dibawa ke paparan seperti di bawah yang menyenaraikan Child Reminder. Tekan sahaja butang itu dan akan dibawa ke satu lagi paparan untuk mengizinkan tetapan ini untuk diaktifkan.

Setibanya di sini, anda hanya perlu menarik slider yang berada di tepi perkataan ‘Allow Reminder’ ke bahagian kanan.

Selain itu anda juga boleh menetapkan mesej custom bagi memudahkan anda setiap kali peringatan tersebut dipaparkan.

Ikuti langkah yang telah kami berikan di atas dan fungsi Child Reminder dalam aplikasi Waze anda akan diaktifkan dan sentiasa mengingatkan anda untuk memeriksa bahagian penumpang anda sebelum meninggalkan kereta setibanya di destinasi.

Jadi kepada anda yang belum mengaktifkan Child Reminder, apa kata anda ikut kembali langkah-langkah yang telah disenaraikan di atas demi keselamatan bersama. Selamat mencuba.

Baca laporan kami sebelum ini mengenai seorang bapa yang dikatakan terlupa anaknya di bahagian kereta sehingga menyebabkan kanak-kanak berusia 4 tahun itu meninggal dunia. Baca mengenainya di pautan di bawah.

Kanak-Kanak 4 Tahun Maut Selepas 10 Jam Tertinggal Dalam Kereta Bapa Di Kedah


Fungsi ECG Sedia Ditawarkan Buat Pengguna Apple Watch Di Malaysia Menerusi Kemas Kini WatchOS 7.5

Apple mula mengumumkan penawaran fungsi electrocardiogram atau lebih dikenali sebagai ECG seawal model Apple Watch Series 4. Fungsi ini membolehkan pengguna memantau ritma denyutan jantung sekaligus memaparkan keputusan melibatkan jantung seseorang pengguna.

Meskipun fungsi ini menjadi fungsi tarikan pada Apple Watch Series 4, fungsi ini nampaknya perlu dinanti hampir tiga tahun buat pengguna Malaysia dalam mendapat fungsi ini.

Menerusi kemas kini WatchOS 7.5 yang baru sahaja dilancarkan Apple pagi tadi, pengguna di Malaysia nampaknya sudah berpeluang menggunakan fungsi ECG.

Menariknya, keputusan ECG yang dikeluarkan oleh Apple Watch ini boleh ditukarkan kepada bentuk PDF untuk memudahkan bacaan pengguna dan juga doktor. Fungsi terbaru ini sedia ditawarkan buat model Apple Watch Series 4,5 dan 6.

Ketahui lebih lanjut mengapa Apple sering memaparkan waktu 10:09 pada setiap kali mempromosikan Apple Watch.

Mengapa Waktu 10:09 Sering Dipaparkan Di Apple Watch Untuk Tujuan Promosi?

Apple Watch Kini Berjaya Atasi Jualan Kesemua Jam Tangan Keluaran Swiss


Tidak Cukup Sekadar Status Berwarna, Facebook Tampil Dengan Inovasi Yang Lebih ‘Fancy’

Perubahan atau pertambahaan fungsi pada laman web Facebook bukanlah sesuatu yang baru. Bermula dengan laman web yang klasik, syarikat ini konsisten membawakan pembaharuan dalam memperkenalkan cover photo, fungsi video, live dan sebagainya.

Membincangkan soal pembaharuan yang kerap dilakukan Facebook, Mark Zuckerberg menyatakan Facebook sengaja melakukan perubahan yang kerap bagi memberi peluang untuk orang ramai mencuba fungsi terbaru tersebut. Sama ada suka atau tidak, orang ramai akan bercakap mengenai fungsi terbaru tersebut sekaligus mempromosikan nama media sosial ini secara tidak langsung.

Pada kali ini, Facebook yang sebelum ini telah memperkenalkan status berwarna bakal menawarkan sebuah lagi fungsi terbaru iaitu komen berwarna. Mungkin dianggap remeh namun kami jangkakan orang ramai akan mula selesa dengan fungsi terbaru ini seperti penyertaan fungsi sticker sebelum ini. Berikut merupakan antara contoh komen berwarna yang bakal ditawarkan.

NEW: Facebook is testing coloured comments… This is going to look a mess!

— Matt Navarra ⭐ (@MattNavarra) September 6, 2017

This is what Facebook’s NEW coloured comments look like 🤢🌈

Fungsi terbaru ini dikatakan bakal dikeluarkan secara berperingkat buat para pengguna ketika ini. Pada pendapat anda, adakah anda lebih suka jika Facebook kekalkan laman web mereka seperti sediakala atau lebih terbuka dengan sebarang yang dibuat?


Tip Elak Melepuh Dengan Menggunakan Lubang Tali Kasut Ini Dengan Betul

Pernahkah anda terfikir akan fungsi lubang kasut ini? Apakah yang telah anda lakukan dengannya?

Baru-baru ini saluran Illumiseen di Youtube telah mendedahkan fungsi lubang kasut ini. Ia adalah satu tip yang sangat berguna bagi mengelakkan tumit kaki daripada melepuh akibat penggunaan kasut semasa melakukan aktiviti berlari, berjalan atau mendaki. Sesungguhnya selama ini tidak terfikir akan fungsi lubang kasut ini boleh membantu mencegah melepuh dengan mengunci tumit iaitu mengikat tali kasut dengan betul di bahagian buku lali kaki tanpa mengetatkan keseluruhan kasut.

LIKE dan FOLLOW Vocket di Facebook serta Instagram


Lelaki Dan Wanita Selalu Tidak Sependapat. Ada Perbezaan Fungsi Otak Yang Ketara

Kenapa wanita dan lelaki sukar sangat mencari titik persamaan dalam banyak persoalan? Sering berlaku situasi di mana wanita memaksudkan lain, lelaki memahaminya lain.

Cuba tengok ini, mungkin jawapannya di sini.

Patutlah rumit sekali wanita dan lelaki mencari satu titik persamaan. Rupa-rupanya dua makhluk ini mempunyai otak yang bekerja dengan cara yang begitu berbeza.

Lelaki berfikir dengan cara mewujudkan kotak-kotak kecil di dalam otak mereka, yang mana setiap kotak tidak mempunyai kaitan dengan kotak-kotak yang lain. Malah setiap kotak seolah tidak tersentuh pun antara satu dengan yang lain. Hebatnya otak kaum Adam ini, ia mampu mencipta satu kotak yang ‘kosong’, sehingga benar-benar dicemburui pasangannya.

Berbeza dengan wanita, setiap sel otaknya aktif berhubung sehingga semua perkara mampu difikirkannya dalam satu masa. Kalau boleh semua perkara yang sedang difikirkannya itu mahu dilakukannya serentak. Serentak? Bayangkanlah betapa sibuknya laluan sel-sel neuron di dalam otak seorang wanita, mesti bersimpang siur dan seolah terlanggar antara satu dengan yang lain. Betapa bercelarunya sistem otak seorang wanita bekerja. Jadi, tidak hairanlah mengapa wanita boleh melakukan pelbagai tugas dalam satu-satu masa.

Perbezaan cara otak ini bekerjalah yang menjadikan dua makhluk ini sebenarnya pelengkap di antara satu dengan yang lain. Disini juga menjadi bukti bahawa otak manusia itu dicipta oleh satu zat yang sangat hebat, mengatasi apa yang ada di langit dan di bumi.


Lelaki Ini Menerangkan Fungsi Sebenar Belanja Bulanan Dalam Komponen Formula Kewangan

Nota Editor : Kisah ini asalnya diterbitkan di Facebook Tuan Izwan Robotys, seorang web developer dan juga pemilik laman robotys.net. Kami menerbitkan semula di The Vocket dengan izin dari penulis asal.

Menurut Tuan Izwan Robotys, tidak ramai dari kita yang tahu akan fungsi sebenar belanja bulanan dan kerana itulah juga salah satu penyebab ramai dikalangan kita tidak begitu cekap dalam perkara ini.

Sebahagian orang tidak dapat memanfaatkan secara penuh pendapatan kerana berlaku kebocoran ketika berbelanja dan akhirnya akan kata:

“mana pergi wang yang aku belanja, tak nampak pun!’

Oleh hal yang demikian, Tuan Izwan Robotys telah menulis sebuah nota di Facebook peribadi beliau agar ia dapat membantu lebih ramai orang dalam pengurusan perbelanjaan harian dan bulanan supaya lebih berhemah dan terancang.

Diharap dengan perkongsian dari beliau ini dapat memberi kebaikan kepada perbelanjaan anda. Semoga kita semua lebih bijak menguruskan wang dari sebelumnya. InsyaALLAH.

Setiap komponen dalam Formula Kewangan ada fungsinya yang tersendiri. Komponen-komponen tersebut ibarat tiang-tiang yang mendirikan sebuah rumah. Jika tiangnya kukuh maka kukuhlah rumah itu.

Jika salah-satu tiang tidak berfungsi maka rumah itu berisiko untuk runtuh.

Fungsi sebenar belanja bulanan adalah untuk memenuhi keperluan harian dan keperluan bulanan kita.

Setiap hari kita perlu menggunakan sejumlah wang untuk memudahkan aktiviti kita seharian.

Kata kunci di sini adalah “memenuhi keperluan”. Belanja fungsinya untuk memenuhi keperluan.

Namun kebanyakan yang kita akan buat “mengikut hawa nafsu”.

Keperluan kita sebenarnya boleh kita dapatkan dengan sejumlah wang yang kecil. Namun yang biasa berlaku adalah kita cuba memenuhi hawa nafsu khususnya nafsu ‘mahu lebih dari kawan aku’. Nafsu ego dan riak.

Kita perlu makan tengah hari, tetapi kita ikut nafsu makan nasi Arab.

Kita perlu kenderaan untuk pergi kerja, tetapi kita ikut nafsu beli kereta Mitsubishi Lancer.

Kita perlu rumah luas yang selesa, tetapi kita beli rumah di tengah-tengah bandar yang sempit.

Berbelanja ikut nafsu jauh lebih banyak keluar duit daripada berbelanja ikut keperluan. Membeli barang dengan mengikut ‘rasa hati’ akibatnya nanti hujung bulan kita marah-marah kerana pelik tidak tahu kemana duit gaji semua habis.

Ingat, fungsi sebenar belanja adalah memenuhi keperluan. Asalkan perkara yang kita beli itu sudah cukup memenuhi keperluan maka cukuplah. Tidak perlu berbelanja lebih mengikut nafsu.


Fungsi ‘Sticker’ Bakal Hadir Pada Aplikasi WhatsApp

Seperti juga beberapa aplikasi permesejan yang lain, WhatsApp sentiasa komited menawarkan sesuatu yang baru buat para pengguna.

Jika sebelum ini WhatsApp berjaya mengadaptasi fungsi stories, pada kali ini WhatsApp dikatakan bakal mengeluarkan fungsi sticker untuk bersaing dengan beberapa aplikasi permsejan yang lain.

Melalui fungsi ini, para pengguna berpeluang untuk berkomunikasi dengan cara lebih fun dan interaktif dengan penyertaan grafik-grafik bersaiz besar dan comel. WhatsApp juga dijangka bakal mengeluarkan WhatsApp Store untuk membolehkan pengguna mendapatkan sticker yang diingini dengan cara berbayar.

Kemungkinan fungsi terbaru ini bakal disediakan untuk umum selepas mula diperlihat pada WhatsApp versi beta.

Apa pendapat anda mengenai fungsi terbaru WhatsApp ini. Adakah anda pengguna yang sering mencuba fungsi terbaru WhatsApp atau sekadar menggunakan aplikasi ini untuk menghantar pesanan kepada kenalan.


30 Jam Hasilkan Lukisan Guna ‘Typewriter’, Karya Pelukis Muda Ini Curi Tumpuan Ramai

Kita sering melihat karya lukisan menggunakan warna air, cat dan sebagainya, tetapi adakah anda pernah melihat lukisan dihasilkan dengan typewriter? Sebelum hadirnya komputer, typewriter digunakan untuk taip dokumen dan siapa sangka ia mampu menghasilkan sebuah karya yang menakjubkan.

James Cook yang berusia 23 tahun telah tampil dengan pelbagai karya menarik dan memukau dengan menggunakan typewriter. Hasil karya beliau sangat tepat menampilkan orang, architecture, kehidupan dan juga haiwan.

This is vol. 2 of the production of my typewriter art from various scenes around the Essex countryside in the summer of 2020. The three "typicitions" were drawn from observation at the historic Layer Marney Tower, Tollesbury Marina and Thaxted Parish Church. These drawings were typed on my 73" Silverreed 200 and I managed to get through a couple of ribbons on these pieces of work! #typewriterart #thaxted #art #artistsoninstagram #timelapse #coastal #typed #ascii #asciiart #artwork #artoftheday #arts #70s #landmark #artworks

A post shared by  James Cook Artwork (@jamescookartwork) on Aug 29, 2020 at 3:22am PDT

This is my time-lapse of my typewriter artwork of the Fourth Doctor a.k.a Tom Baker from Doctor Who. #doctorwho #tombaker #fourthdoctor #tardis #ascii #asciiart #typewriterart #typewriter #typewriters #art #artsy #art_empire #timelapse #timelapseart #dalek #cyberman #doctorwhofanart #doctorwhofandom #artstudio @bbcdoctorwho

A post shared by  James Cook Artwork (@jamescookartwork) on Aug 25, 2019 at 5:14am PDT

Part 01 of a diptych of Thaxted Guildhall typed up on the large format Olympia SG3 typewriter. Planning on typing the Guildhall (partly pictured on the left) today at some point… @thaxted.online #thaxted #essex #typewriterart #typewriter #artistsoninstagram #artessex #architecture #historicpreservation #historicengland #village #medieval #guildhall #ascii #asciiart #olympiasg3 #typewritersofinstagram #art #historicarchitecture #essexcounty #artandarq #artistsoninstagram

A post shared by  James Cook Artwork (@jamescookartwork) on Jul 29, 2020 at 2:47am PDT

Menurutnya, selepas mendengar kisah inspirasi Paul Smith yang cukup terkenal di dunia dimana merupakan pengkarya seni menggunakan typewriter tidak dapat menggunakan pensil atau berus lukisan untuk melukis disebabkan oleh cerebral palsy.

Difahamkan, karya yang rumit boleh disiapkan mengambil masa sehingga 30 jam dan bergantung pada beberapa faktor. Faktor yang diambil kira adalah saiz, skala dan kerumitan sesebuah karya itu.

We’re open! 11th – 15th September, 11:00am – 5:00pm, Thaxted Guildhall, Essex, free entry #typewriterart #tomhanks #commontype #vintage #exhibition #art #artistsoninstagram #artoftheday #ascii #asciiart #art_spotlight #typewriter #thaxted #thaxtedguildhall #arts

A post shared by  James Cook Artwork (@jamescookartwork) on Sep 11, 2020 at 7:48am PDT

Thaxted Parish Church was completed in 1850 and it’s spire has twice been destroyed by lightning. It was accidentally rebuilt 2 feet short of its original height of 183 feet. The church has been typed on the Silver Reed 200 typewriter which is the most compact and easiest to transport around with me on my journeys. [NEWS] – – – – – – In September, I will be hosting an exhibition of my typewriter artwork at Thaxted Guildhall. Entry is free. Dates are to be announced… #thaxted #thaxtedchurch #parishchurch #typewriterart #typewriter #artessex #artspotlight #timelapse #architecture #medieval #ascii #asciiart #typed #artistsoninstagram #artist #artoftheday

A post shared by  James Cook Artwork (@jamescookartwork) on Aug 24, 2020 at 7:03am PDT

Kini, sudah 5 tahun James Cook menceburkan diri dalam bidang seni ini dengan penghasilan karya menggunakan typewriter dan mula mencipta nama di seluruh dunia.

Tahukah anda bahawa hasil karya ‘digital artist’ dari Pahang pernah ditayangkan di Itali? Klik pautan di bawah untuk ketahui lebih lanjut.

Karya Unik ‘Digital Artist’ Dari Pahang Ini Bakal Dipamerkan Di Itali

Karya Hebat JR Di Louvre, Paris Hancur Dalam Masa Satu Hari

‘Foodtruck’ Sate & Sake Milik Warga Malaysia Ini Tempa Nama Di Itali


Fungsi Terbaru Facebook Messenger Ini Bakal Mengubah Cara Anda Membeli-Belah

Semasa Majlis Facebook F8 pada minggu ini, Facebook telah mengumumkan chatbots buat aplikasi mereka iaitu Messenger.

Chatbots daripada Messenger ini bakal menghubungkan pengguna dengan sesebuah syarikat bagi membantu pengguna membuat pembelian dengan mudah dan tepat.

Katakan anda berminat untuk mendapatkan sepasang kasut Adidas tetapi kurang pasti tentang info produk, chatbots bakal menghubungkan anda supaya proses pemilihan dan pembelian akan berjalan dengan lancar.

Salah satu daripada syarikat yang sudah mengaplikasikan fungsi terbaru chatbots ini adalah Spring. Fungsi chat secara terus serta pertanyaan daripada khidmat pelanggan bakal membuatkan pengguna mudah untuk membuat pilihan berdasarkan ciri-ciri yang diimpikan.

Selain itu, Chatbots daripada Facebook Messenger bakal berfungsi sebagai Google Now dimana pengguna dapat terus bertanya tentang berita terbaru atau ramalan cuaca sesuatu tempat.

Setakat ini masih belum ada pengumuman rasmi tentang fungsi ini buat pasaran Malaysia. Kami tidak sabar bagaiman Facebook Messenger dapat mengubah cara anda berbelanja.

Kami harap dengan adanya fungsi terbaru daripada Facebook ini, trend beratur bagi mendapatkan sesuatu barangan berjenama dapat diubah kepada cara yang lebih sistematik.


Bagaimana Hilang Kereta Dorong Lelaki Ini Bina Bisnes Bernilai Jutaan Ringgit

Kisah bisnes Katsana bermula apabila rakan kepada Syed Ahmad Fuqaha, pengasas dan CEO Pixelated Sdn Bhd kehilangan Toyota Vios di tengah-tengah panas matahari. Beberapa hari kemudian, adiknya pula kehilangan kereta.

Dua kecurian kereta dalam minggu yang sama menyebabkan Fuqaha bertanya, “Tiadakah sistem GPS yang baik dalam negara?”

Hakikatnya terdapat lebih daripada 60 buah syarikat menyediakan perkhidmatan GPS di Malaysia. Ini hanya membuktikan bahawa terdapat permintaan tinggi terhadap solusi GPS dalam negara.

Malangnya, kebanyakan hardware yang digunakan tidak berkualiti. Manakala software pula adalah ‘white-label’, iaitu software yang diambil daripada syarikat lain dan dijenamakan semula. Lebih malang lagi solusi yang ditawarkan adalah ketinggalan zaman dan tidak begitu membantu dalam insiden kecurian.

Menurut PEMANDU (Unit Pengurusan Prestasi dan Pelaksanaan, Jabatan Perdana Menteri), kes kecurian kereta berlaku setiap 45 minit di Malaysia.

Selama setahun, Fuqaha memerhatikan SEO dan carian di Google, dan beliau mengenal pasti beberapa carian yang menunjukkan potensi bisnes GPS Tracking di Malaysia.

Ketika itu juga, pada pertengahan tahun 2013, Fuqaha memberi rakan-rakannya set soalan-soalan ringkas tentang GPS Tracking. Jawapan rakan-rakan beliau turut memberi validasi tentang industri baru yang beliau mahu ceburi.

Tambahan lagi, laman web syarikat telah live selama 8 bulan sebelum produk mereka sedia disiapkan, dan mereka menerima banyak maklum balas daripada pelanggan persendirian dan korporat melalui laman web berkenaan.

Pasukan Katsana dianggotai oleh rakan-rakan lama sewaktu beliau berkhidmat di JomSocial. JomSocial adalah platform media sosial untuk platform Joomla yang mempunyai sebanyak 180,000 ahli berbayar dari seluruh dunia.

Setelah JomSocial dijual kepada seorang pembeli antarabangsa, rakan-rakan Fuqaha dari syarikat itu keluar dan menjadi orang-orang penting dalam syarikat-syarikat startup yang lain. Seorang daripadanya adalah Lead Designer di Myteksi, seorang lagi adalah Lead Mobile Developer di Mindvalley, manakala lagi seorang adalah Lead Developer di iProperty.

Setelah beberapa ketika, beliau dan rakan-rakan berbincang untuk memulakan projek mereka sendiri. Akhirnya semua rakan-rakan beliau berhimpun semula di bawah satu pasukan yang sama, dan memulakan Katsana.

Dengan latar belakang kemahiran teknologi yang kuat, pasukan ini mula membina perisian Katsana mereka sendiri, line by line.

Mereka memastikan solusi mereka selamat dan sentiasa diperbaiki. Demi memastikan ketepatan lokasi kenderaan, Katsana menggunakan GPS (satelit Amerika Syarikat) dan Glonass (satelit Rusia).

Apabila ditanya apakah maksud Katsana, Fuqaha menjawab, “Kat mana? Kat sanaaaa…”

Lokasi kenderaan diperbaharui setiap 10 saat, ketika pesaing-pesaing yang lain hanya mampu memberi data setiap 3 minit. Jelas, GPS tracking yang ditawarkan oleh Katsana adalah yang terpantas di pasaran.

Untuk hardware, pasukan ini juga telah membeli 6 peranti berbeza dari China, Taiwan dan Hong Kong. Setelah mencuba selama 2 bulan, kesemua peranti rosak. Akhirnya, mereka mendapatkan peranti berkualiti dari Eropah.

Oleh kerana pada awalnya usaha mereka tidak dibiaya oleh mana-mana pihak, Katsana berusaha mendapatkan sebanyak-banyak jualan ketika baru bertapak. Pada bulan kedua, Katsana mencatatkan jualan sebanyak RM70,000.

Selepas produk mereka sudah siap untuk dipasarkan, Pixelated Sdn Bhd melakukan promosi jualan Katsana secara besar-besaran melalui Facebook.

Daripada situ, mereka mula mendapat pelanggan-pelanggan awal.

Pada April 2014, sebuah kereta Honda Civic Type-R pelanggan awalnya dicuri pada pukul 5.30 pagi di Flora Damansara.

Sepanjang kejadian, lokasi terbaru kenderaan tersebut dapat dilihat di skrin oleh pelanggan, pasukan Katsana dan pihak-pihak lain yang terlibat.

Akhirnya, pada pukul 7.00 pagi, kereta pelanggan ini dijumpai semula di Putra Height.

Berita penemuan ini betul-betul viral menyebabkan Katsana mula mendapat perhatian orang ramai.

Pada April 2014, solusi Katsana dipaparkan di Astro Awani sebanyak 2 kali.

Tidak berapa lama kemudian, Pixelated Sdn Bhd memperoleh geran Teraju SUPERB sebanyak RM500,000 untuk penambahbaikan Katsana.

Kejayaan demi kejayaan yang ditempa semakin meningkatkan kredibiliti Katsana di mata pengguna.

Pada mulanya, Katsana dibuat untuk pasaran pengguna.

Lama-kelamaan, setelah memahami potensi untuk berkembang (scalability ) dan pengurusan pelanggan, Pixelated mula menumpukan Katsana buat pasaran korporat.

Pelanggan-pelanggan korporat memerlukan solusi Katsana diintegrasi dengan sistem mereka sedia ada. Oleh kerana Katsana dibangunkan in-house, dan dengan sumber tenaga berbakat yang ada, Pixelated berupaya membangunkan integrasi dan solusi yang membuat pelanggan korporat tersenyum.

Salah satu pelanggan korporat Katsana memiliki 1,000 kenderaan. Apabila dihimpunkan kesemua kenderaan, Katsana memproses 4.5 hingga 5 juta data setiap hari, pada Mac 2015.

Pada hujung 2015, dengan kedatangan pelanggan GLC yang baru, mereka memproses lebih daripada 22 juta data sehari.

Selain daripada GPS Tracking, Katsana menyediakan solusi Katsana Fleet (pengurusan lori), Katsana Shuttle (pengurusan bas) dan Katsana Marine (pengurusan kenderaan marin) untuk pelanggan korporat.

Sehingga kini hampir 90% pelanggan Katsana adalah pelanggan korporat.

Selain daripada tracking, data Katsana mampu mengenal pasti corak pemanduan dan risk factor setiap pemandu yang terlibat. Pendek kata ia berupaya melakukan nudging dan profiling kepada setiap pemandu.

Katsana merupakan berita baik buat pemegang-pemegang insurans yang memandu secara baik kerana dengan kurangnya risk factor bermakna bayaran premium insurans lebih murah apabila de-tariffication mula diperkenalkan oleh Bank Negara Malaysia kelak.

Ia juga berita baik buat industri insurans motor yang dapat menggunakan data untuk mengenali pemandu, dan juga dapat mengesan kenderaan yang dicuri.

Ini sudah tentu membantu sektor insurans kenderaan yang mengalami kerugian sebanyak RM221 juta pada setengah tahun pertama 2015 disebabkan peningkatan tuntutan kemalangan dan kecurian.

Solusi baru ini akan ditawarkan secara percuma kepada pelanggan-pelanggan insurans.

“Untuk Katsana Insights, kami telah pun berbincang dengan beberapa VCs (venture capitalist) – kami perlu mereka faham apa yang kami usahakan adalah projek jangka panjang dan keuntungan tidak dapat dilihat dalam jangka masa pendek.”

“Untuk seed funding, kami bercadang mengumpul sebanyak US$3juta untuk Katsana Insights,” katanya sambil berkata, mengikut perkiraan, Katsana Insights dijangka memberi pulangan pada pertengahan tahun kedua selepas pelancaran pada bulan November nanti.

“Kami merancang untuk memasang Katsana pada 1,000 buah kenderaan sebulan untuk projek ini,” katanya lagi.

Bagaimana Katsana akan mengubah industri ‘dinosaur’ ini adalah perkara menarik untuk dilihat.

Melihatkan success rate mereka yang mampu menemui semula 46 kenderaan daripada 47 buah yang dicuri, kami yakin Katsana mampu melakukannya.

Kami tahu cerita ini tidak lengkap untuk anda mengenali Syed Ahmad Fuqaha dan Katsana.

Justeru, Vocket akan mengadakan satu acara pada 12 November 2016 yang mana beliau bersama 4 orang lagi founder startup akan berada di atas satu pentas untuk berkongsi pengalaman.

Acara yang dinamakan Vocket Talk ini adalah peluang untuk pemilik-pemilik bisnes dan usahawan-usahawan membina “A Million-Dollar Network” di samping mendengar perkongsian daripada Syed Ahmad Fuqaha.

Selain daripada Fuqaha, turut berkongsi pentas VocketTalk 2016 yang akan diadakan nanti ialah pengasas Benang Hijau iaitu Puan Fadzilah Mamat. Beliau pernah berkongsi bagaimana Benang Hijau berkembang sehingga memiliki 18 butik seluruh negara.


Furla x Sanrio Hadir Dengan Koleksi Beg Tangan Bertemakan Hello Kitty

Ini berita baik buat penggemar Hello Kitty, Furla dan Sanrio dimana dua jenama ini berkolaborasi dalam menampilkan koleksi beg tangan dan aksesori bertemakan Hello Kitty. Pasti peminat Hello Kitty teruja dengan berita ini.

Menariknya, koleksi ini tampil dengan beg tangan, dompet, beg mini, beg duit syiling dan banyak lagi. Setiap satu koleksi ini hadir dengan rekaan rupa ikonik Hello Kitty dan My Melody.

Bagi anda yang ingin mendapatkan koleksi ini, anda boleh membeli secara atas talian di sini dan harga bagi koleksi ini bermula dari $88 (~RM363.95).


‘Furugiya Market’ Pasar Vintaj Awesome Berdekatan Pasar Seni

Nama seperti di Jepun, tetapi zahirnya ianya terletak di Malaysia. Furugiya Market adalah lokasi baharu untuk anda menyelam barangan rare dan vintaj di hujung minggu. Buat masa ini, Furugiya Market hanya dibuka sebulan sekali dan untuk bulan ini, ianya dibuka pada 7 dan 8 April.

Apa yang anda boleh jumpa di sini? Kami pergi sendiri menyusuri pasar vintaj ini dan ianya tidak mengecewakan. Anda mahu cari kasut, baju, baju Hawaii, piring hitam, mainan, barangan vintaj dan koleksi edisi khas semuanya ada di sini. Yang menarik perhatian kami adalah kasut vintage deadstock Converse Made In USA yang turut boleh dibeli di sini. Saya sendiri sempat sambar baju kemeja Ben Davis di sini semalam.

Di mana Furugiya Market ini? Ianya berlangsung di 2 Hang Kasturi yang selesa dan anda boleh menyelam berjam-jam di sini. 2 Hang Kasturi ini hanya beberapa langkah sahaja dari Pasar Seni. Jadi sangat mudah untuk ke Furugiya Market ini. Cepat, jangan lambat-lambat.

Looks like the evening crowd is here! Kami BERSATU berniaga dan membeli… #furugiyafleamarket #vintageclothingkl #vintagetoys #vinylcollection #2hangkasturi

A post shared by  Furugiya Flea Market (@furugiyamarket) on Apr 7, 2018 at 1:23am PDT

Hari ini merupakan hari terakhir Furugiya Market berlangsung untuk bulan ini dan dibuka dari jam 12 tengah hari hingga 8 malam. Memang worth it barangan yang dijual di sini.


Fuud & Co, Ayer Keroh, Melaka Sediakan Makanan Laut Dan Barat Di Bawah Satu Bumbung

Kami sampai di depan Fuud & Co., Ayer Keroh, Melaka. Nampak rak barangan bak kedai runcit di dalam. Kami berpandangan sesama sendiri. Tolak pintu, nampak susunan meja-meja kayu dari bahan kitar semula. Agak keliru, kami tetap melangkah masuk dan bertanya. Ya, kami tidak tersalah premis, di sinilah Reddish Bucket dan Mea+ness beroperasi.

Menempatkan Daily Market & Café di bawah satu bumbung, pemilik Fuud & Co. iaitu Tuan Khalid Al-Walid menerangkan kepada kami konsep yang cuba dibawa.

Daily Market mengfokuskan kepada jualan makanan sejuk beku dan kering keluaran Muslim. Sehingga kini ia telah memberi ruang kepada lebih 20 vendor dengan lebih 30 jenama pelbagai produk.

Manakala cafe pula terbahagi kepada 2 cafe iaitu Reddish Bucket yg menyajikan makanan laut lambak manakala cafe kedua ialah Mae+ness yang menyajikan makanan barat berasaskan daging ayam, ikan, kambing dan lembu.

Ya, hadirnya kami disini untuk merungkaikan segmen yang ke 2 itu.

BACA: Nikmati Hidangan Seisi Keluarga Yang Memuaskan Di Baba & Co., Sunway Giza Mall Kota Damansara

Menjanjikan pilihan makanan laut segar, pelanggan boleh memilih dari menu yang tertulis di papan hitam untuk dilambakkan bersama sebagai hidangan kelak. Setiap item yang tersenarai adalah dalam timbangan 150gm ke 200gm.

Atau boleh dipilih sendiri di dalam cooler box ini.

Istimewanya, tim kami diberi peluang untuk menangkap sendiri udang krai (crayfish) yang masih hidup dalam akuarium untuk dijadikan mangsa lambakan.

Selebihnya, kami serahkan pada yang pakar, yakni pemilik restoran untuk melengkapkan sajian buat kami.

Lebih kurang 20 minit kemudian, inilah hasilnya…

Menggiurkan? Dimasak dengan 2 jenis masakan – Sambal Sensation dan Butter Lemon Sensation, kedua-duanya memberi kesedapan rasa tersendiri.

Sambal Sensation – Pedas sambalnya menaikkan rasa dan semangat untuk menjamah pelbagai jenis makanan laut ini. Apatah lagi dengan isi ketam, udang, sotong, kupang serta pepahat yang semuanya dirasa masih segar.

Butter Lemon Sensation – Masakan ini adalah lawan yang berpadanan dengan masakan sambal tadi. Rasa lemak kemasaman yang tidak begitu kuat amat menyelerakan.

Kedua-dua masakannya amat sedap dan saling mengimbangi rasa keseluruhannya.

Apa yang boleh kami simpulkan, menikmati hidangan sebegini bukan hanya soal rasa atau persembahan sahaja yang diutamakan, tapi pengalaman menjamu selera secara lambak dan santai juga memberi keseronokan tambahan buat pengunjung.

Menurut Tuan Khalid lagi, bukan kerana terikut-ikut dengan konsep makanan laut lambak yang seakan sudah menjadi trend masa kini, ide Reddish Bucket timbul ketika beliau menikmati hidangan sebegini di salah sebuah restoran di Louisiana, Amerika Syarikat tidak lama dahulu. Namun atas faktor-faktor tertentu, baru sekarang ia dapat direalisasikan.

BACA: Restoran Cina Muslim Amber, Menu Bertaraf 5 Bintang Dengan Harga Murah Tak Terduga

Selesai makanan laut, kami beralih pula ke dapur western iaitu Mea+ness.

Terdapat 8 hidangan utama di sini iaitu Mea+ness Ball Nation, Mea+ness Carbonara, Mea+ness Wrap, Mea+ness Oceanus, Mea+ness Lamb Grill, Mea+ness Crispy Drummet, Mea+ness Puff Pie serta Mea+ness Bolognese.

Mea+ness Ball Nation adalah set bebola daging bersama kentang goreng, salad dan jagung. Hidangan signature ini sangat enak dengan bebola daging homemade yang telah diadun dengan sedikit rasa rempah. Tekstur dagingnya agak kasar dengan serat daging namun masih lembut bila dikunyah. Dihidangkan bersama sos istimewa, kami rasakan ianya pilihan terbaik buat penggemar meatball.

Mea+ness Carbonara pula adalah set hidangan spaghetti bersama bebola daging yang sama. Terasa keju pada sos krim putihnya, cuma kami rasakan ia agak terlalu cair. Jika pekat sedikit rouxnya pasti akan lebih ummph!

Mea+ness Bolognese pula adalah hidangan bebola daging berkuahkan sos bolognese. Dengan kombinasi rasa yang seimbang, kami percaya ia hidangan yang boleh memberi kepuasan kepada peminat spaghetti bolognese.

Ini menarik. Mea+ness Puff Pie namanya. Pastri yang dipanggang segar dan dicicah pula dengan kuah krim putih berkeju yang berisi cendawan. Memang kena!

Mea+ness Wrap juga sedap dimakan. Bebola daging dibungkus bersama kepingan salami dan juga salad di dalam gulungan roti pita. Disertakan kentang goreng dan juga jagung

Bukan penggemar bebola daging? Ada juga Mea+ness Lamb Grill, daging kambing panggang buat anda atau boleh juga mencuba Mea+ness Crispy Drummet, ayam drummet digoreng rangup.

Kami memilih untuk mencuba Mea+ness Oceanus sebagai hidangan seterusnya. 3 keping fillet ikan dori ini memberikan rasa yang cukup memuaskan. Porsi hidangannya yang besar (dan banyak) memang cukup sebagai hidangan makan tengahari.

Kesemua sajian Mea+ness dihidangkan di dalam bekas yang ‘sedia dibawa pulang’. Sekiranya anda tidak mampu habiskan makanan anda di café ini, tutup bekasnya dan terus dibawa pulang. Jangan lupa bayar pula ya!

Air minuman dengan pelbagai pilihan pula diberi free flow buat yang menikmati hidangan di Fuud & Co ini. Menarik bukan?

Fuud & Co. juga menawarkan peluang pendapatan tambahan terutamanya kepada runner pejabat melalui komisen jualan juadah Mea+ness. Mereka boleh membuat pesanan awal terlebih dahulu dan datang untuk pungutan kemudiannya.

BACA: Ini Apa Yang Saya Rasai Selepas Menginap Di The Hut, Serkam, Melaka

Selain dari itu, dikatakan pelbagai promosi sedang berlangsung di Fuud & Co untuk kedua-dua café. Anda boleh mengetahui lebih lanjut dengan melawati laman Facebook mereka.

Apa lagi rakyat Melaka, cerita banyak pun tiada guna. Bersiap siagalah semua untuk menyerang, menjamu selera. Pasti pulang kenyang dan hati gembira. Mereka semua sudah merasa. Kalian pula bila? Ewah, bermadah pula saya.

Nama Premis : Fuud & Co
Lokasi : 9, Jalan TU49A, Boulevard Business Centre, Tasik Utama, MITC. (waze)
Layari laman Facebook dan Instagram.
Waktu beroperasi : Isnin – Sabtu, 11am – 11pm

LIKE dan FOLLOW Vocket di Facebook serta Instagram


Syarikat China Ini Berpindah Ke Amerika Syarikat Untuk Kurangkan Kos Bisnes

Apa yang kita nampak sekarang ini negara China adalah destinasi untuk membuat barangan dengan kos lebih rendah. Tetapi realitinya, ada bisnes di China yang perlu beroperasi di luar untuk mengurangkan kos bisnes mereka.

Syarikat pembuat kaca dan cermin terbesar di China, Fuyao Glass telah melabur USD1 billion untuk berpindah ke kilang yang baru di Moraine, Ohio di mana suatu ketika dahulu bandar berkenaan adalah pusat pemasangan untuk syarikat General Motors.

“Secara ringkasnya, cukai yang tinggi dikenakan kepada pengilang di China adalah 35% lebih tinggi daripada di Amerika Syarikat. Dengan kombinasi tanah yang lebih murah, harga bahan api yang lebih murah dan beberapa faktor yang lain, walaupun kos pembuatan akan meningkat tetapi saya merasakan syarikat akan buat lebih keuntungan apabila beroperasi di sini berbanding kami mengeksport cermin-cermin ini dari China,” kata Cao Dewang, pengerusi Fuyao Glass.

Fuyao Glass adalah supplier cermin kereta untuk jenama-jenama kereta terkemuka di serata dunia. Antara clients hebat Fuyao Glass adalah Hyundai, Audi dan Land Rover.

Kilang itu kini mempunyai 2,000 pekerja dan menurut Cao, fasiliti baru itu akan menempatkan 3,000 pekerja apabila kilang itu beroperasi secara penuh kelak. “Gaji dan kos pengangkutan semakin meningkat di China sekarang ini. Berbanding 4 tahun lepas, gaji pekerja telah meningkat 3 kali ganda,” kata Cao pada China Business Network.

Cao menambah banyak syarikat kecil di China sudah mencari tapak yang baru di Asia Tenggara seperti Vietnam dan Cambodia kerana faktor gaji yang lebih munasabah dan material bahan yang lebih murah. Jadi anda yang menjalankan bisnes di China mungkin boleh mancari alternatif di negara lain jika merasakan kos bisnes di China sudah semakin meningkat saban tahun.


G-Shock Lancar Koleksi ‘Big Bang Black’ Sempena Ulang Tahun Ke-35

Casio mengumumkan koleksi terbaru untuk siri G-Shock mereka, ‘Big Bang Black’ bagi menyambut ulang tahun ke-35 jenama berkenaan. Koleksi ini akan hadir dengan 5 model yang boleh dipilih.

Hadir dengan warna matte black, menarik tentang jam ini adalah Casio menggunakan warna hitam matte yang lebih matte daripada biasa di mana teknologi cat ini katanya akan menyerap cahaya, seperti mana gelapnya alam semesta. Deep juga Casio fikir untuk koleksi ini. Sebab itulah tema Big Bang dipilih.

Teknologi pada setiap jam juga bergantung kepada model yang anda piih. Kemasan lain yang akan hadir pada jam ini adalah perkataan ‘Since 1983’ pada permukaan muka jam, termasuk packaging khas untuk koleksi ini.

Bagi peminat setia G-Shock, tak boleh lepaskan peluang untuk dapatkan jam tangan ini. Harga jam pula bermula pada harga 20,000 Yen (lebih kurang RM780) hingga 44,000 Yen (lebih kurang RM1,700). Yang paling mahal tu sebenarnya paling menarik. Jadi tepuk dada tanya selera. Boleh lawati laman G-Shock Japan untuk mengetahui lebih lanjut tentang koleksi ini. Nampak macam lebih mudah dapat kalau beli di Jepun.


G-SHOCK Ambil Tema Samurai Untuk Jam ‘Limited Edition’, Dijual Pada Harga RM40,000

Siri jam tangan MR-G keluaran Casio G-SHOCK bakal mendapat rupa baharu yang lebih mewah. Diberi nama MRG-B2000SH Shougeki-Maru, ia diilhamkan oleh helmet tradisional, kabuto yang dipakai oleh samurai Jepun.

Lebih menarik lagi, bahagian bezel telah diukir tangan oleh tukang besi Masao Kobayashi – dia mengukir gambar seekor naga yang naik ke langit. Jam tangan ini juga menampilkan estetika pra-usia yang mengingatkan pada helmet Shougeki-Maru kabuto.

Bagi menonjolkan lagi reka bentuk berkualiti tinggi, MRG-B2000SH turut hadir dengan teknologi Bluetooth yang membolehkan pengguna menyambungnya dengan telefon pintar mereka. Reka bentuk ini juga mampu menyesuaikan diri secara automatik dengan zon waktu yang berlainan.

Hanya 400 jam tangan dengan reka bentuk ini yang bakal dikeluarkan dan masing-masing berharga kira-kira $ 9,720 USD (RM40,000). MRG-B2000SH turut bakal dijual di laman web G-SHOCK.

Terdahulu, G-SHOCK turut mengeluarkan jam tangan edisi khas sempena ulang tahun kelahiran Bruce Lee. Klik pautan di bawah untuk membaca.

Casio Raikan Ulang Tahun Kelahiran Bruce Lee Dengan Jam Tangan G-Shock Edisi Khas

G-Shock Tampilkan ‘Smartwatch’ Dengan Teknologi GPS Dan Kadar Degupan Jantung

G-Shock Dan Dragon Ball Z Hasilkan Jam Tangan Edisi Khas, Mula Dijual Pada Harga RM1,000


G-SHOCK Berkolaborasi Bersama BEAMS Hasilkan Jam Tangan Lut Sinar

BEAMS sekali lagi telah berkolaborasi bersama Casio dengan melancarkan dua jam tangan istimewa edisi G-SHOCK iaitu DW-6900 dan DW-5600. Kedua-dua jam tangan ini menggunakan elemen ‘Clear Skeleton’ dengan reka bentuk dua tona warna logam yang disertai badan jam G-SHOCK.

Model ini turut dilengkapi dengan beberapa teknologi asas yang tersedia pada jam tangan G-SHOCK seperti jam randik, penggera, kalendar automatik, lampu EL serta ketahanan kalis air yang tinggi.

Koleksi jam tangan istimewa edisi G-SHOCK ini akan dijual dengan harga $125 (RM521.64) di laman rasmi BEAMS.


G-Shock Berkolaborasi Dengan Transformers Perkenalkan Koleksi Edisi Khas

Bagi pengumpul koleksi jam tangan G-Shock dan peminat Transformers pasti akan teruja dengan kolaborasi terbaharu mereka.

Koleksi kali ini lebih menarik kerana diinspirasikan daripada Master Nemesis Optimus Prime. Hampir sama dengan koleksi sebelum ini kerana hadir dengan jam tangan dan juga patung figura yang boleh dijadikan tempat untuk meletak jam tangan tersebut.

スペシャルページも作ってるのにと担当から怒られた。https://t.co/dPJYFTrFjL

— CASIO カシオ計算機株式会社 (@CASIOJapan) November 7, 2019

ちなみにG-SHOCKコラボ第1弾のマスターオプティマスと今回の第2弾コラボのマスターネメシスプライム並べるとこんな感じ。

こら！司令官！写真撮影の隙を見て攻撃しない！めっ！！ pic.twitter.com/6JoDUtdp32

— タカラトミー (@takaratomytoys) November 7, 2019

Model yang digunakan adalah DW-6900TF-4 dan keseluruhan jam tangan ini berwarna hitam manakala pada muka jam hadir dengan warna merah. Pada tali jam tangan juga terdapat garisan berwarna hijau menjadikan ia warna ikonik untuk karakter Master Nemesis Optimus Prime.

Harga koleksi jam tangan ini adalah ¥30,000 (~RM1,1447) sahaja dan untuk maklumat lanjut, anda boleh layari laman web ini. Malangnya, koleksi ini akan dijual secara eksklusif di Jepun sahaja pada 7 Disember 2019 ini.

Pastinya anda berasa kecewa dengan perkhabaran ini, tetapi masih ada masa untuk beli tiket penerbangan ke sana untuk mendapatkan koleksi tersebut. Di bawah ini, kami senaraikan beberapa koleksi yang pernah ditampilkan G-Shock.

Casio Lancar Generasi Terbaru G-Shock Mudmaster ‘Carbon Fiber’

Asus Dan Casio Hadir Dengan Model G-Shock ‘ROG’ Edisi Terhad

G-Shock Lancar Tiga Model Khas Sempena ‘Avengers: Endgame’


30 Jenis Salam Ini Hanya Boleh Dijumpai di Malaysia! #29 Paling Win

Kita orang Malaysia sememangnya bersifat mesra. Apabila bertemu dan berjumpa, sudah pasti kita sering bersalaman sebagai tanda kemesraan. Namun, sedarkah anda bahawa kita telah mempunyai 30 jenis salam yang berbeza?

Anda tidak percaya? Tonton video dibawah yang telah dicipta oleh LawakSentral

Apakah salam no.29? Saya terpaksa tutup mulut menahan gelak =)


G-Shock Dan Dragon Ball Z Hasilkan Jam Tangan Edisi Khas, Mula Dijual Pada Harga RM1,000

Casio sekali lagi menambah koleksi kolaborasi anime Jepun dengan mengeluarkan jam tangan G-Shock edisi khas yang diilhamkan oleh Dragon Ball Z.

Warna terang dan berani menjadi tema utama buat G-Shock dengan siri TV yang mendapat tempat di hati semua penggemar anime Jepun. Model GA-110 terbaharu ini menampilkan badan yang disalut warna oren, dengan tali yang dilukis watak utama Dragon Ball iaitu Son Goku.

Manakala di bahagian permukaan pula, logo G-Shock telah disempurnakan dengan warna emas, sementara di bahagian dalamnya di letak bola dengan empat bintang. Pada posisi jam tiga pula telah diletakkan lambang ‘Z’

Model ini dilaporkan boleh mula dibeli pada 22 Julai nanti di laman web G-SHOCK, dengan harga runcit pada £ 199 (kira-kira RM1067.39).

Terdahulu, Casio Malaysia telah mengesahkan akan membawa masuk koleksi G-Shock x One Piece. Klik pautan di bawah untuk membaca.

Casio Malaysia Sahkan Bakal Bawa Masuk Koleksi G-Shock x One Piece

Nilai Dan Populariti G-Shock GA-2100 Ini Meningkat Selepas Disarung Oleh TMJ


G-Shock Dan Everlast Berkolaborasi Hasilkan Jam Tangan Edisi Khas

G-Shock baru-baru ini telah menjalin kolaborasi bersama Everlast dalam menghasilkan koleksi jam tangan edisi khas. Model yang digunakan adalah GBA-800 G-SQUAD.

Menariknya koleksi edisi khas ini dilengkapi dengan Bluetooth bagi membolehkan untuk mengesan langkah, mengira kalori dan jam ini merupakan memiliki fungsi yang sama dengan jam tangan kecergasan yang berada di pasaran. Pastinya ia akan menjadi saingan jam tangan yang lain.

Selain itu, jam tangan ini berwarna merah pada keseluruhannya dan dapat dilihat logo Everlast pada bahagian muka jam dan tali jam. Koleksi ini juga didatangkan dengan kotak yang eksklusif.

Koleksi ini berharga ¥19,500 (~RM719.18) dan dijangka akan tersedia pada bulan Jun 2019 ini.


G-Shock Dan Porter Berkolaborasi Sekali Lagi Menghasilkan ‘DW-6900’

Semperna menyambut ulang tahun G-Shock yang 35 tahun pada bulan April ini, Porter sekali lagi telah menjalin kerjasama dengan G-Shock bagi menghasilkan model DW-6900 dengan versi pilihan warna yang baru.

Untuk kolaborasi kali ini mereka telah memilih warna oren terang manakala bekasnya dikeluarkan dengan warna rasmi Porter iaitu kelabu. Logo Porter juga dilihat timbul dibahagian belakang jam tangan edisi terhad ini.

Kepada peminat G-shock mendapatkan model terhad ini mungkin sedikit sukar memandangkan ianya cuma dijual di Porter Jr Tokyo Stand. Model ini bakal mula ditawarkan secara rasmi pada 27 Januari dan 10 Februari ini.


G-Shock Dr. Mahathir Terjual Pada Harga RM13,000

Semalam berlangsungnya acara lelongan satu jam tangan G-Shock kepunyaan Dr. Mahathir yang berlangsung di Hotel De Palma, Ampang. Walaupun agak short notice pengumuman lelongan ini, namun ianya tidak menghalang peminat G-Shock untuk hadir bagi membida  jam tangan ini.

Walaupun ianya hanyalah model GW-9400 ‘Rangeman’ biasa, tetapi jam tangan ini berjaya terjual pada harga RM13,000 dalam acara lelongan ini semalam.

G-Shock ‘Rangeman’ Dr. Mahathir ini mungkin jam G-Shock termahal di Malaysia ketika ini untuk model bukan edisi khas. RM13,000 bukan satu nilai yang kecil dan hanya pemilik baharu jam tangan ini tahu nilai sebenar model ini.


G-Shock DW-6900 ‘Bossku’ Yang Disarung Najib Razak Pula Kini Jadi Buruan

Nampaknya semakin ramai public figure yang selesa untuk menyarung jam tangan G-Shock untuk acara kasual termasuklah bekas Perdana Menteri Malaysia, Dato’ Sri Najib Razak.

Malaysian Gazette semalam telah menyiarkan dokumentari eksklusif Najib Razak yang menceritakan kehidupan serta luahan hati beliau selepas tidak lagi bergelar Perdana Menteri. Ia merupakan satu sesi heart to heart yang menarik untuk ditonton sehingga tamat.

Di minit-minit terakhir video oleh Malaysian Gazette tersebut, seutas jam tangan G-Shock terlihat pada pergelangan tangan Najib Razak. Dari pengamatan mata kami, ia seperti model DW-6900.

Setelah membuat sedikit kajian, benar ia merupakan model ikonik DW-6900. Tetapi bukan itu sahaja, ia merupakan model khas dan hanya 100 unit dihasilkan.

Bagi perminat Bossku dan jam Gshock ini masanya untuk beli dan memiliki sesuatu yang rare hanya 100 unit sahaja dikeluarkan LIMITED EDITION by @mab_bossku . Bagi sesiapa berminat boleh terus whatsapp 📲 +6010-2285055 📲 +6010-2285055 . Berpeluang Meet and Greet bersama Bossku @najib_razak pada hari pengambilan jam tersebut. . #MABofficial #gshock #gshockMAB #maluapabossku #maluaperrrbossku #bossku #bosskita #bbb #bukanbiashebiashe

A post shared by  Ron (@ron_kamisan) on Mar 19, 2020 at 9:29pm PDT

Jam tangan tersebut merupakan versi G-Shock DW-6900 ‘Bossku’ Custom yang dihasilkan mengikut tagline ikonik yang sering disebut oleh Najib Razak. Dapat dilihat set custom ini turut hadir dengan kotak, rekaan tali serta backplate khas mengikut tema Bossku.

Model edisi terhad ini telah pun mula dijual sejak bulan Mac yang lalu. Kami sudah bertanya dan masih menunggu status jam tangan ini kepada penjual sama ada ia masih available atau sudah sold out sepenuhnya.

LIMITED EDITION by @mab_bossku dapat meet & greet dengan bossku @najib_razak ini Gshock original guys kalau simpan barang rare ada 100 unit sahaja 😘 . Bagi sesiapa berminat boleh terus whatsapp 📲 +6010-2285055 📲 +6010-2285055 . . #MABofficial #gshock #gshockMAB #maluapabossku #maluaperrrbossku #bossku #bosskita #bbb #bukanbiashebiashe

A post shared by  Ron (@ron_kamisan) on Mar 27, 2020 at 8:28am PDT

Walaupun jam tangan ini bukan versi rasmi yang dihasilkan oleh G-Shock, tetapi kami yakin ramai yang akan mencari model ini kerana nilai eksklusifnya.

Namun sekiranya anda sekadar mahu model DW-6900 yang biasa, Lazada sedang ‘potong harga’ untuk model ini dan anda boleh mendapatkannya di sini. Walaupun bukan versi Bossku, tetapi cukup sekadar model yang sama.

Ini pula jam G-Shock ‘TMJ’ yang menjadi dambaan ramai kerana bentuknya yang mirip jam tangan mewah Audemars Piguet. Baca lagi pada pautan di bawah.

Nilai Dan Populariti G-Shock GA-2100 Ini Meningkat Selepas Disarung Oleh TMJ

G-Shock Lancar Model DW-5600 Khas Bersama NASA

G-Shock Lancar Utility Series Buat Peminat Gaya ‘Military’


G-Shock GA-100 X Marcelo Burlon Edisi Khas

G-Shock kali ini berkolaborasi pula dengan pereka fesyen Marcelo Burlon, creative director untuk jenama Country Of Milan. Jam ini pertama kali diperlihatkan semasa Minggu Fesyen Milan minggu lepas dan menggunakan model GA-100 untuk kolaborasi ini.

Badan jam tangan ini diberi kemasan motif ular, motif kegemaran Marcelo. Jam tangan ini akan berada di pasaran bermula 1 June 2016. Harga untuk jam ini masih belum dikeluarkan tetapi ianya tidaklah semahal jam G-shock paling mahal ketika ini, Mr-G ‘Hammer Tone’.


G-Shock GMW-B5000 Logam ‘All Black’ Akan Dilancarkan November Ini

Model G-Shock logam yang dijual April lalu ternyata mendapat sambutan hebat di seluruh dunia dan kini dijual kembali dengan harga yang tinggi.

G-Shock nampaknya tidak mahu berhenti untuk menghasilkan model yang cool ini dan November depan, G-Shock akan melancarkan pula dua model GMW-B5000 logam; All-Black dan Black Gold.

Kedua-dua jam ini akan mempunyai rekaan susunan bata di bahagian muka jam di samping teknologi G-Shock sedia ada. Panel negatif pada permukaan jam ini menambahkan lagi kencantikan jam tangan ini. Teknologi pengecasan semula Tough Solar pastinya bonus untuk jam tangan ini di mana ianya akan memanjangkan lagi hayat jam tangan anda.

Dua model ini juga turut akan hadir dengan teknologi Multi-Band 6 dan Bluetooth untuk paparan masa yang sentiasa tepat. Bakal dijual pada harga USD550 (RM2,286+-), ianya akan dipasarkan secara atas talian dan butik G-Shock terpilih di seluruh dunia. Jika anda terlepas edisi yang pertama, jangan terlepas edisi yang kedua ini.


G-SHOCK Hadir Dengan Jam Tangan Lut Sinar Gaya 90-an

G-SHOCK tampil dengan 5 koleksi jam tangan dengan pembaharuan lut sinar pada item tersebut. Bagi koleksi ini, 4 model berbeza digunakan untuk menghasilkan gaya 90an iaitu DW-5600, DW-6900, GA-700 dan GA-400.

Bagi setiap item, ia tampil dengan gaya lut sinar pada tali jam tangan dan pada case muka jam. Tiga model yang dikeluarkan tampil dengan warna kelabu manakala dua lagi model dikeluarkan dengan warna yang terang.

Bagi anda yang ingin mengimbau kenangan memakai G-SHOCK pada tahun 90-an mungkin ini model yang perlu anda dapatkan. Model ini akan mula ditawarkan pada April 2019 walaubagaimanapun, harga untuk koleksi tersebut masih belum diketahui.


G-Shock Hadir Dengan Koleksi DW-6900 ‘Military Series’

Nampaknya tiada yang dapat memperlahankan Casio tahun ini. Masih dalam tema ulang tahun ke-35, Casio melancarkan pula G-Shock ‘Military Series’ untuk model popular mereka, DW-6900. Koleksi ini menampilkan 3 pilihan warna matte iaitu hitam, hijau dan biru navy.

Warna-warna ini diinspirasikan daripada jaket yang dipakai juruterbang askar, MA-1 flight jacket. Walaupun warna matte pernah dihasilkan untuk model DW-6900, dikabarkan ada perbezaan koleksi ini dengan model yang pernah keluar sebelum ini.

Apa yang berbezanya? Itu anda kena tunggu siri ini berada di pasaran kelak. Ianya akan dilancarkan di seluruh dunia di semua butik G-Shock yang terpilih. Tiada tarikh buat masa ini bila koleksi ini akan dilancarkan. Buat anda yang tidak mampu untuk membeli DW-5000C versi logam, ini dah cukup untuk pengubat hati.


G-Shock Hadir Dengan Koleksi Edisi Terhad Transformers ‘Master Optimus Prime’

Nampaknya G-Shock tidak berhenti menghasilkan koleksi awesome sempena ulang tahun ke-35 mereka. kali ini jenama berkenaan memperlihatkan pula kolaborasi bersama Transformers untuk model ‘Master Optimus Prime’. Lebih menarik adalah ini merupakan ulang tahun ke-35 buat G-Shock dan juga franchise Transformers.

Kolaborasi ini didatangkan dengan figura Optimus Prime yang boleh dijadikan tempat letak jam tangan G-Shock model DW-6900. Figura Optimus Prime ini juga boleh bertukar kepada dua mod, ‘Robot Mode’ dan juga ‘Pedestal Prime Mode’.

Warna merah, biru navy dan kelabu dipilih mengikut tema warna ikonik Optimus Prime disamping logo Autobots akan muncul ketika anda menyalakan lampu pada jam tangan ini.

Malangnya jam tangan kolaborasi eksklusif Transformers x Casio G-Shock DW-6900TF-4 ini hanya akan dijual di Jepun dengan harga $260 (RM1088.70) seunit. Anda boleh cuba membelinya di laman Takara Tomy di sini. Selamat mencuba.


30 Tahun Misi Membunuh Lanun Menerusi Filem Ini Mengundang Kontroversi

Sedar tidak sedar filem Kembara Seniman Jalanan (KSJ) sudah 30 tahun hidup dan masih relavan untuk ditonton sehingga kini. Filem ini mula ditayangkan pada Februari 1986 yang menceritakan tentang kisah perjuangan Bujang (M. Nasir) dalam dunia seniman terutama berhadapan dengan pencetak rompak yang dipanggilnya sebagai ‘lanun’.

Dalam perjalanan ini beliau berkenalan dengan Osman Tikus (Pyan Habib) yang secara kebetulan menjadi manager beliau. Filem kontroversi ini walaupun terdapat beberapa pihak yang panas ‘punggung’ dan cuba menyekat (ban) dari ditayangkan namun sehingga kini ia masih relevan dan dibincangkan.

Nasir Jani, pengarah filem ini telah mendedahkan rahsia kenapa filem ini mampu bertahan dan terus dibincangkan ketika beliau menjadi ahli panel dalam program Diskusi Jalanan bertempat di Padang Kota Lama, Pulau Pinang.

“Hanya filem yang mempunyai statement (kenyataan/gagasan) sahaja yang akan bertahan lama,” kata Nasir Jani.

Beliau mengimbau kembali idea bermulanya apabila beliau mendapat tawaran daripada M. Nasir untuk mengarah filem. Bersama dR Sam beliau cuba membawa kelainan dalam filem yang bakal diterbitkan olehnya menyebabkan banyak babak cinta/jiwang yang ditulis didalam skrip awal M. Nasir diubah bersesuaian dengan konflik masalah seniman terutama berkaitan dengan ekonomi mereka.

Dalam KSJ juga beliau berjaya menjadi pengarah pertama di Malaysia yang berani mengambil dan mengangkat Orang Kelainan Upaya (OKU) iaitu Pyan Habib sebagai pelakon. Watak Osman Tikus berjaya dilakonkan dengan cemerlang oleh Pyan Habib kerana Pyan Habib hanya perlu menjadi dirinya sahaja sepanjang lakonan itu.

Bermulanya tayangan filem KSJ, Nasir Jani mula berhadapan dengan perlbagai halangan-halangan yang besar. Filemnya yang banyak menunjukkan suasana golongan marginal Kuala Lumpur, politik tanah air, cetak rompak, ekonomi khususnya bangsa Melayu secara tidak langsung mula dikecam oleh banyak pihak.

Mendedahkan beberapa peristiwa yang menjadi kontroversi seperti penolakan trofi daripada Pyanhabib untuk anugerah pelakon pembantu lelaki terbaik dan konflik politik, beliau juga mendedahkan apa yang berlaku ketika filem ini ditayangkan di pangung Kompleks Tun Abdul Razak (KOMTAR), Pulau Pinang.

Beberapa hari selepas tayangan beliau mendapat pangilan daripada kawannya yang mengatakan berlaku kekecohan di dalam panggung akibat daripada filem KSJ. Beliau akhirnya turun sendiri ke KOMTAR untuk mengetahui punca kekecohan yang dikatakan. Rupa-rupanya tayangan filem beliau di KOMTAR banyak dipotong terutama babak-babak yang melawan ‘lanun’ cetak rompak.

Kesabaran beliau memuncak apabila filemnya disingkirkan secara mengejut pada hari Anugerah Festival Filem Malaysia Ke-7 (1987) dengan alasan bahawa M. Masir bukanlah rakyat tempatan (Singapura) sedangkan pada masa yang sama filem Suara Kekasih yang diarah oleh pengarah daripada Indonesia (Ida Farida) pula tidak disingkirkan daripada pencalonan.

Keputusan ini menyebabkan beliau menyerang pejabat Perbadanan Kemajuan Filem Nasional Malaysia (FINAS) untuk memohon penjelasan. Namun pertanyaan beliau tidak dijawab sehingga beliau mengambil keputusan untuk membaling batu memecahkan pintu FINAS sebagai tanda protes.

“Hoi bujang, lu mainlah lagu-lagi sentimental, lagu-lagu jiwang, lagu cinta, barulah orang nak dengar.”

“Ahhh, lagu buat orang khayal jadi malas, tak ada kemajuan.”

Petikan ini diambil daripada dialog di antara Osman Tikus dan Bujang, bagi Nasir Jani karyawan seni haruslah berani dan tidak berpratisan dalam berkarya. Ini penting untuk memastikan hasil karya berkualiti.

Ketika KSJ mengadakan konsert rock menentang lanun cetak rompak dengan penampilan kumpulan seperti Search, Blues Gang dan Sweet Charity, sambutan yang dijangkakan hanyalah sekitar 10 ribu orang sahaja. Namun pada hari kejadian keadaan diluar kawalan kerana kehadiran penonton mencecah 35 ribu orang.

Terkejut dengan sambutan itu beliau bertanya kepada M. Nasir, “Apa yang kita sedang buat ini?” dan M. Nasir menjawab, “Kita sedang mencipta sejarah!”

Maka sehingga hari ini KSJ menjadi satu sejarah yang penting dalam dunia seniman tanah air. Beliau juga mendedahkan bahawa diantara penonton yang hadir ketika itu adalah Rosyam Nor yang menonton konsert di atas pokok. Peristiwa inilah yang diambil oleh Mamat Khalid di dalam filem terbarunya Rock Bro, ketika kumpulan Rimba Bara melakukan persembahan di Tapak Ekspo Pertanian ada penonton yang menonton di atas pokok.

Selepas menonton filem terbaru tanah air iaitu Interchange dan Hanyut, beliau percaya filem ini merupakan penanda aras baru dalam sejarah perfileman tanah air.

“Kita bangsa yang kreatif, kita bangsa yang kaya, yang kita miskin hanya jati diri kita!” ujar Nasir Jani.

Jika kita menonton filem KSJ, babak akhir menggambarkan M. Nasir, telah membakar kilang cetak rompak dan Ito (Blues Gang) telah menetak sehingga mati pemilik kedai cetak rompak itu. Selepas 30 tahun, lanun cetak rompak masih berleluasa lagi dan masih tidak dapat dihapuskan. Seniman-seniman kita juga masih menghadapi masalah mencari makan akibat daripada lanun-lanun cetak rompak ini.

Maka kisah KSJ juga tidak terhenti disana, Nasir Jani menceritakan bahawa sebenarnyan Ito yang menetak lanun cetak rompak telah melarikan diri ke Indonesia dan selepas 30 tahun beliau kembali ke tanah air dan itu merupakan misi Kembara Seniman Kedua.


G-SHOCK Hadir Dengan Tiga Sentuhan Warna Berbeza Pada Model Skeleton Series

G-SHOCK memperkenalkan Clear Skeleton Series pada April lalu dan kembali menghidupkan siri jam tangan baru DW5600 yang popular.

Diilhamkan oleh sistem permainan video lewat 90-an, penambahan terbaru dalam koleksi terkini DW5600 dikemas kini dalam tiga warna untuk reka bentuk yang simple namun jelas. Seperti biasa, G-SHOCK menawarkan futuristik yang menggabungkan nostalgia bagi dipadankan dengan jurang antara reka bentuk asal dan teknologi.

Kehadiran jam tangan dengan warna merah, biru dan hijau ini memaparkan badan jam yang telus dan mengekalkan visual monochromatic.

Flash Alert dan lampu EL di letak di sebelah sisi jam bagi membantu pengguna mendapat pencahayaan jika berada di kawasan yang gelap.

Mempunyai struktur ikonik dengan tahan hentakan dan air pada kedalaman 200M. Ia turut dibungkus dengan jam randik, penggera dan pencatat masa.

Model DW5600SB kini tersedia dengan harga RM450.00 dan boleh didapati di laman sesawang G-SHOCK atau di mana-mana butik berhampiran.

Nabil Ahmad pernah melabur hampir RM60,000 untuk model G-Shock x Takashi Murakami sebelum ini. Klik pautan di bawah untuk membaca.

Nabil Ahmad Labur Lebih RM60,000 Untuk Model G-Shock x Takashi Murakami?

Casio Lancar Generasi Terbaru G-Shock Mudmaster ‘Carbon Fiber’

Asus Dan Casio Hadir Dengan Model G-Shock ‘ROG’ Edisi Terhad


G-Shock Hadir Pula Dengan Model GMW-B5000V-1 ‘Full Metal Aged IP’

Model Casio G-Shock siri ‘Full Metal’ adalah antara model G-Shock yang paling laris jualannya sejak dilancarkan tahun lalu. G-Shock nampaknya tidak mahu berhenti menghasilkan model yang awesome untuk G-Shock versi logam ini apabila akan hadir dengan pula dengan warna baharu untuk model GMW-B5000V-1.

Model baharu ini diberi kemasan aged IP yang memberikannya patina menarik pada model ini. Jam anda tidak akan nampak baharu tetapi worn look pada jam tangan ini pasti membuatkan banyak mata yang memandang.

Model ini akan mula dijual pada Jun 2019 ini dan akan berada di pasaran dengan harga USD1,000 (~RM4,084). Bagi kami model ini adalah lebih menarik berbanding model all black logam yang dilancarkan November tahun lalu. Selain itu, model Rainbow MT-G turut akan dilancarkan Jun ini. Jika ada modal lebih, beli sahaja kedua-duanya.


G-Shock Hasilkan Koleksi Edisi Terhad Bersama Gundam Sempena Ulang Tahun Ke-40

Selepas pengumuman G-Shock ‘Pure Gold’ minggu lalu, G-Shock mengumumkan pula koleksi edisi khas mereka bersama Gundam bersempena ulang tahun ke-40 franchise robot dari Jepun ini.

4 rekaan akan dihasilkan mewakili model robot Gundam paling popular dalam siri ini. Berikut adalah model G-Shock yang akan mewakili setiap robot Gundam dalam koleksi ini.

Untuk model RX-78-2 Gundam, RX-0 Unicorn Gundam, RX-0 Unicorn Gundam 02 Banshee, ianya akan hadir bersama bekas plastik ‘Haro’, maskot terkenal untuk siri Gundam ini. Model MS-06S Char’s Zaku II pula akan hadir bersama bekas berbentuk kepala Zaku II itu sendiri.

Jika kebiasaannya koleksi edisi khas ditempah melalui laman Casio Japan, untuk koleksi ini ianya perlu dibeli melalui laman Taobao.com. Model ini dijangka akan dipasarkan pertengahan tahun ini. Buat peminat tegar Gundam, jangan terlepas peluang untuk mengumpul kesemua model dalam koleksi ini.


G-Shock Hasilkan Model DW-5000C Versi Logam Yang Sangat Menawan

Buat anda yang sedang mencari jam tangan besi yang awesome, jam ini pasti menepati cita rasa anda. Casio memberikan update terbaru untuk model terkenal DW mereka dengan model ini yang diperbuat daripada logam.

Model DW-5000C ini akan mempunyai features yang sama seperti model getah G-Shock. Cuma bahagian luarannya sahaja diperbuat daripada besi. Model ini turut hadir dengan Bluetooth yang boleh disambungkan dengan aplikasi G-Shock untuk telefon pintar bagi tetapan fungsi-fungsi tambahan seperti masa yang lebih, alarm, world time dan banyak lagi.

Model terbaru GMW-B 5000 D-1 ini akan dilancarkan pada April ini bermula dengan harga USD600 (RM2,400+-). Untuk warna emas pula, ianya akan dijual pada harga USD700 (RM2,750+-). Kami juga sudah tidak senang duduk bila melihat model ini. Buat peminat setia G-Shock, ini satu lagi model yang perlu ada dalam koleksi anda.


G-Shock Kembali Dengan Koleksi ‘Rasta’

Selepas keluaran pek ‘black gold’, Casio G-Shock bakal hadir dengan pek rasta pula. Casio menghasilkan empat pilihan model untuk pek ini dengan gabungan skema warna ikonik Rastafarian iaitu warna hijau, kuning dan merah.

Koleksi ini terdiri daripada model GW-5600CMA-9, DW-5600CMB-1, GA-400CM-1 dan GA-400CM-4. Harga untuk siri ini bermula dari 12,000 Yen (RM433+-) hingga 17,000 yen (RM615+-) bergantung kepada model.

Kepada yang berminat untuk memiliki jam tangan G-Shock Rasta Series ini, mungkin boleh bertanya dahulu di G-Factory Malaysia bila model ini akan masuk ke pasaran Malaysia. Dengar-dengar dalam bulan ini.


G-SHOCK Melancarkan Koleksi ‘Celestials Guardian’

Setelah beberapa tahun membuka cawangan stor terbesar di dunia di Shanghai, China. Casio kali ini bekerjasama dengan pereka artis dari Singapura , Jahan Loh mereka koleksi jam tangan edisi terhad bersempena ulang tahun ketiga untuk cawangan tersebut. Rekaan jam tangan edisi terhad ini bakal diletakkan sebuah balang khas.

Rekaan kali ini mengambil inspirasi dari astrologi China. Antara astrologi China ditampilkan kali ini ialah vermillion phoenix, black turtle, white tiger dan azure dragon ditampilkan dengan warna yang sesuai untuk setiap rekaan jam. Jam tangan ini akan dibungkus dengan kotak porselin yang juga dibuat khas oleh artis ini juga dengan bermotifkan rekaan hasil seni Cina.

Buat masa sekarang Casio masih belum mengumumkan lagi tarikh dan harga untuk jam tangan edisi terhad mereka ini. Mereka mengatakan bakal mengeluarkan terhad untuk 100 pasang sahaja akan dihasilkan untuk rekaan kali ini.


G-Shock Lancar Koleksi Edisi Khas Untuk Nissan GT-R

Selepas mengumumkan G-Shock logam ‘All Black’, nampaknya G-Shock hadir pula dengan satu lagi kolaborasi epik. Kali ini bersama jenama kereta Nissan untuk model ikonik mereka, GT-R.

Rekaan DW-6900 ini akan mengambil inspirasi warna R35 GT-R iaitu merah dan hitam di samping branding ‘GT-R’ pada bahagian muka dan strap model ini. Jam tangan ini hadir dengan fungsi sedia ada G-Shock dan tin jam edisi khas disertakan bersama untuk setiap pembelian.

GT-R x G-Shock DW-6900 ini sudah boleh dibeli menerusi laman rasmi Nissan Japan pada harga ¥18,360 JPY (~RM678). Jika tidak mampu untuk beli GT-R yang sebenar, dapat jam edisi khas ini pun sudah memadai.

BACA: ‘Kos Tersembunyi’ Yang Anda Perlu Tahu Sebelum Membeli Kereta Nissan GT-R


G-Shock Lancar Koleksi Transparent ‘Glacier Gold’

G-Shock kali ini menampilkan rekaan terbaru iaitu koleksi transparent Glacier Gold. Koleksi di datangkan dengan koleksi rekaan klasik dengan clear resing pada sarung jam, tali jam dan cangkuk jam berwarna emas.

Rekaan retro ini anda boleh dapati di model DW-5035E dan DW-5735E. Manakala model GA735E dan GA835E menawarkan rekaan moden dengan masa kini.

Koleksi Casio G-Shock Glacier Gold bakal dikeluarkan pada seawal bulan Oktober ini. Koleksi ini akan dijual laman storan G-Shock dan kedai fizikal mereka dalam lingkungan harga USD 160 (RM661.54+-) hingga USD220 (RM 2735.20+-).


G-Shock Lancar Model Baharu GA-900 Dengan Rekaan Industrial

Casio secara rasmi memperkenalkan koleksi G-Shock baharu yang bakal berada di pasaran iaitu siri GA-900. Menariknya, Casio memilih tema industrial dengan 3 rekaan yang berbeza bagi melancarkan siri baharu ini.

Model GA900A-1A9, GA900C-1A4, dan GA900E-1A3 mempunyai rekaan yang sama tetapi beberapa perbezaan kecil daripada segi warna. Namun, ketiga-tiga model ini mempunyai perbezaan besar pada bahagian strap; pilihan strap kain atau resin.

Rekaan utiliti dan industrial pada model ini ibarat menyerlahkan kemampuan model G-Shock ini kepada sesiapa yang memakainya. Gabungan analog dan digital pada jam tangan ini menambahkan lagi keunikan siri baharu G-Shock ini di samping ketahanan bateri selama 7 tahun.

Siri ini akan hadir dengan ciri standard G-Shock seperti 200m water & shock resistant, LED Light (Super Illuminator, World Time (48 bandar seluruh dunia), timer dan banyak lagi.

Ketiga-tiga model ini sudah pun boleh dibeli di laman gshock.com pada harga USD120 (~RM503) sehingga USD160 (~RM670) bergantung kepada warna. Untuk melihat perbezaan lain antara ketiga-tiga model ini, klik di sini.

Sebelum ini G-Shock turut melancarkan model Mr-G dengan tema samurai yang dijual pada harga RM40,000. Baca lagi pada pautan di bawah.

G-Shock Ambil Tema Samurai Untuk Jam ‘Limited Edition’, Dijual Pada Harga RM40,000

G-Shock Dan Dragon Ball Z Hasilkan Jam Tangan Edisi Khas, Mula Dijual Pada Harga RM1,000

G-Shock DW-6900 ‘Bossku’ Yang Disarung Najib Razak Pula Kini Jadi Buruan


G-Shock Lancar Model DW-5600 Khas Bersama NASA

NASA antara jenama yang banyak menghasilkan kolaborasi bersama jenama terkemuka antarabangsa antaranya Vans dan H&M. G-Shock adalah jenama terkini yang berkolaborasi bersama NASA untuk model DW-5600.

Rekaan jam tangan ini dibiarkan minimalis dengan logo NASA terpampang di muka jam. Warna putih dipilih mengambil inspirasi daripada warna rasmi suit angkasawan NASA. Paling menarik adalah gambar bulan akan muncul apabila lampu backlight dinyalakan.

Untuk melengkapkan gaya model edisi khas ini, tin jam ini juga direka seperti shuttle NASA. Jam tangan NASA x G-Shock DW-5600 ini akan dijual di laman G-Shock USA dan butik G-Shock rasmi serata dunia dalam masa terdekat.

G-Shock ‘TMJ’ merupakan model paling hangat di Malaysia pada ketika ini. Klik pada pautan di bawah untuk membacanya.

Nilai Dan Populariti G-Shock GA-2100 Ini Meningkat Selepas Disarung Oleh TMJ

Koleksi Kasut Vans x NASA ‘Sold Out’ Dalam Masa 30 Minit

NASA Buka Kerja Kosong Dengan Gaji Minimum RM200,000 Dan Berikut Adalah Syarat-Syaratnya


Sebuah Kelab China Buat Tawaran 300 Juta Euro Untuk Khidmat Cristiano Ronaldo

Chinese Super League sekarang ini sangat ‘garang’ dalam mendapatkan pemain terbaik dari seluruh dunia untuk bermain di China. Pengurus Cristiano Ronaldo, Jorge Mendes mengesahkan dalam satu temubual bersama Sky Sports Italia bahawa sebuah kelab dari China telah membuat tawaran kepada Real Madrid 300 juta Euro Untuk mendapatkan khidmat Cristiano Ronaldo.

Jika Cristiano Ronaldo menerima tawaran itu, beliau akan dibayar 100 juta Euro(lebih kurang RM472 juta) setahun atau €1,923,077 seminggu. Memang tawaran yang hebat dan gila! Ronaldo yang baru sahaja memenangi anugerah Ballon d’Or keempat beliau menolak tawaran itu dan menyatakan wang bukan segalanya.

Beliau sangat gembira dengan kariernya di Sepanyol dan sudah menandatangani kontrak baru di mana beliau akan kekal di Real Madrid sehingga tahun 2021. Mendes turut berkata ianya tidak mungkin akan terjadi kerana pemain Portugal itu mempunyai klausa pelepasan £1 billion dalam kontraknya.

Chinese Super League adalah destinasi terbaru untuk pemain serata dunia mencari cabaran baharu dalam karier bola sepak mereka. Bekas rakan sepasukan Ronaldo, Carlos Tevez baru-baru ini telah melengkapkan perpindahan beliau dari Boca Juniors ke Shanghai Shenhua. Beliau dikhabarkan akan menerima gaji £615,000 seminggu tetapi gaji sebenar yang Tevez akan terima adalah pada £226,000 seminggu. Tetap lebih dan sangat tinggi berbanding gaji yang diterimanya di Boca Juniors.

Minggu lalu, pemain tengah Chelsea, Oscar telah melengkapkan perpindahannya ke Shanghai SIPG dengan nilai perpindahan £52 juta. Mereka juga mahu membeli pengadil Mark Clattenburg untuk meningkatkan lagi mutu pengadilan di sana! Memang hebat pelaburan yang dibuat oleh kelab-kelab Chinese Super League. Tetapi masih jauh perjalanan Chinese Super League untuk menerima prestige  seperti mana liga-liga hebat di Eropah.


G-Shock Lancar Tiga Model Khas Sempena ‘Avengers: Endgame’

Nampaknya G-Shock turut tidak mahu melepaskan peluang untuk menghasilkan model khas sempena filem Avengers: Endgame. ‘Avengers Collection’ oleh G-Shock dan Marvel ini hadir dengan 3 model yang cukup cantik berdasarkan watak Iron Man, Captain Americca dan Spider-Man.

Model GA-110 dipilih untuk model Captain America dan Iron Man manakala model old-skool DW-5600 dipilih untuk model Spider-Man. Setiap model hadir dengan kotak dan tin dengan rekaannya yang tersendiri. Pemilihan warna pada jam pula mengikut skema warna setiap watak.

Menambahkan keunikan koleksi ini, setiap model akan mempunyai ukiran khas pada bahagian belakang jam. Buat masa ini, koleksi G-Shock x Marvel Avengers ini hanya dipasarkan untuk pasaran China sahaja di dua butik rasmi G-Shock di Beijing dan Shanghai.

Masih tiada berita sama ada koleksi ini akan memasuki pasaran luar China atau pun tidak. Tetapi jika anda mahu jadi antara yang pertama memiliki koleksi ini, mungkin anda boleh pesan pada rakan yang akan ke Beijing atau Shanghai untuk bantu anda beli model edisi khas ini. Klik di sini untuk info lanjut tentang koleksi awesome ini.


G-Shock Lancar Utility Series Buat Peminat Gaya ‘Military’

Tema military sentiasa menjadi pilihan peminat G-Shock seluruh dunia dan G-Shock telah memperlihatkan dengan beberapa rekaan baharu menggunakan tema popular ini.

Koleksi Utility Series ini tampak lebik taktikal dan pastinya pelengkap gaya untuk apa sahaja aktiviti anda. Dua model dipilih untuk kapsul ini, DW5610 untuk peminat gaya klasik dan GA2000 untuk gaya yang lebih moden.

Setiap model hadir dengan kemasan warna tentera; gunmetal gray, olive drab dan tan. Model DW5610 turut hadir dengan versi tali nylon untuk gaya yang lebih taktikal serta unik. Seperti biasa, fungsi ikonik G-Shock seperti 200m water-resistant, shock-resistant dan stopwatch terbina dalam setiap model.

Model ini sudah sedia untuk dibeli di laman rasmi G-Shock di sini dan butik G-Shock berhampiran anda.

Sebelum ini, G-Shock turut melancar model smartwatch mereka yang lengkap dengan teknologi GPS serta dapat mengesan degupan jantung. Baca lagi tentangnya pada pautan di bawah.

G-Shock Tampilkan ‘Smartwatch’ Dengan Teknologi GPS Dan Kadar Degupan Jantung

Casio Raikan Ulang Tahun Kelahiran Bruce Lee Dengan Jam Tangan G-Shock Edisi Khas

British Army Dan G-Shock Hasilkan Model Mudmaster Khas Lengkap Dengan Teknologi Tentera


G-Shock Lancarkan Model Baby-G Edisi Khas Sempena Ulang Tahun Ke-25

G-Shock tampil dengan koleksi jam tangan baharu iaitu BGD-525 bersempena dengan ulang tahun ke-25 model Baby-G.

Menariknya koleksi ini, ia mempunyai daya tarikan feminin dan memiliki ciri-ciri seperti model DW-520. Bagi koleksi ini, dapat dilihat logo ulang tahun ke-25 pada bahagian belakang jam dan terdapat penambahan pelindung skrin logam pada model ini Koleksi ini didatangkan dalam kotak yang berwarna-warni menampilkan warna merah jambu, ungu dan biru.

Koleksi ini dijual pada harga €79.90 (~RM370) dan boleh dibeli di laman atas talian Baby-G Eropah. Jika berminat boleh terus buat pembelian.


G-Shock Menyambut Ulang Tahun Ke-35 Dengan Kolaborasi Bersama Livestock

Bersempena dengan ulang tahun ke-35 G-Shock, jenama ini telah memilih untuk berkolaborasi bersama beberapa jenama terkenal. Antara jenama yang dipilih menerusi ulang tahun pada kali ini adalah bersama Livestock.

Berbeza daripada model G-Shock yang terkenal dengan jam material getahnya, model G-Shock x Livestock DW5600 hadir dengan rekaan tali nylon bersama dua rekaan sangkar jam yang bewarna hitam dan perak.

Jam tangan kolaborasi G-Shock x Livestock telah dijual secara rasmi di laman web Livestock dan butik terpilih seluruh dunia dengan harga $148 (RM619).


G-SHOCK Mr-G ‘Akazonae’ Ini Bakal Dijual Dengan Harga RM13,000

Casio G-SHOCK memperkenalkan ahli terbaru dalam siri mewah MR-G mereka; model MRGG1000B-1A4 di mana jam ini mengambil inspirasi warna dari perisai samurai purba Jepun. Warna merah Akazonae melambangkan darjat tertinggi dalam ranking pangkat traditional askar Jepun.

Model ini semestinya tahan lasak kerana menggunakan besi titanium hitam pada band and bezel; sangat berbeza dengan G-SHOCK biasa yang menggunakan getah. Kehebatan jam ini ditambah lagi dengan penggunaan warna merah pada tulisan dan nombor pada jam ini, kristal sapphire glass yang anti calar, dilengkapi dengan sistem dual world time, lampu illuminator yang terang serta sistem GPS tersedia dalam jam tangan ini. Tidak lupa juga sistem solar pada jam ini untuk mengoptimalkan jangka hayat bateri.

Mr.G adalah siri mewah untuk jenama Casio G-Shock dan harganya pun memang jauh berbeza dengan G-Shock yang biasa. Ianya akan mula dijual April ini dengan harga USD3,000 (lebih kurang RM13 ribu). Dengan fungsi canggih dan material yang digunakan untuk pembuatan jam ini, memang memadailah harganya begitu.

Tidak pasti sama ada siri Mr.G ini akan masuk ke Malaysia atau pun tidak tetapi G-SHOCK Japan dan New York antara lokasi yang anda boleh dapatkan jam tangan ini jika berminat. Barulah boleh bergaya persis samurai moden.


G-Shock MR-G ‘Samurai’ Bakal Dijual Dengan Harga RM17,735

MR-G merupakan koleksi mewah daripada G-Shock dan baru-baru ini, Casio memperlihatkan model baharu daripada siri berkenaan, MRGG2000RJ-2A.

Material yang digunakan untuk model ini ternyata sangat mewah dan berkualiti; hadir dengan casing titanium, cermin kristal yang kalis calar serta strap yang diperbuat daripada getah Dura Soft Fluoro-Rubber.

Terdapat juga tulisan pada bahagian belakang jam ini yang tertulis “Jyuryokumaru” (graviti) dengan gaya tulisan tradisional Jepun. Lebih menarik, ianya ditulis dengan tangan oleh swordsmith terkemuka di Jepun, Teruhira Kamiyama. Ianya sebagai simbolik jam tangan Mr-G ini dihasilkan sangat teliti ibarat menghasilkan pedang samurai yang sebenar.

Seperti biasa, ianya hadir dengan teknologi G-Shock sedia ada seperti 200M water resistance/shock resistance, sambungan Bluetooth®, sambungan signal GPS, Super Illuminator, teknologi Multi-Band 6 serta teknologi pengecasan bateri secara solar.

G-Shock MRGG2000RJ-2A ini bakal dijual dengan harga $4,300 (~RM17,735) dan akan berada di pasaran Februari depan. Buat anda yang berminat untk menambah model ini dalam koleksi, boleh membelinya laman rasmi MR-G di sini.


G-SHOCK MRG x Bruce Lee Terjual Pada harga RM48,888 Di Malaysia

Anda mungkin terkejut tetapi itulah harga yang sanggup dibayar oleh pembeli untuk menjadi pemilik salah satu model edisi terhad G-SHOCK MRG x Bruce Lee ini.

Hanya 300 unit dihasilkan untuk pasaran dunia bagi model MRG-G2000BL x Bruce Lee ini. Seperti edisi kolaborasi Bruce Lee sebelum ini, warna hitam dan kuning menjadi pilihan dan beberapa kemasan menawan lain yang menambahkan lagi keunikan jam tangan ini. Motif naga serta Ying Yang merupakan antara rekaan yang ada pada jam tangan ini.

Berdasarkan laporan Amanz, lelongan dibuat oleh Cortina Watch pada Ogos lalu dan Encik Teoh Ginn Liang, seorang pengumpul jam menjadi pemilik jam tangan edisi terhad ini dengan bidaan RM48,888. Wang bidaan ini akan diberikan kepada Pertubuhan Penganut Bodkhiksetra Vihara yang merupakan sebuah NGO yang membantu anak yatim, warga tua dan individu dengan kelainan fizikal serta mental.

Bagaimana pun, model standard MRG-G2000BL akan dijual di Malaysia tidak lama lagi dan sekiranya anda terlepas untuk memiliki model ini, boleh sahaja sarung edisi biasa jam tangan ini. Buat anda yang tidak tahu, siri MRG adalah siri mewah G-SHOCK untuk mereka yang mahukan jam tangan G-SHOCK dengan rekaan serta material yang lebih eksklusif.

Ini pula kisah bagaimana Kikuo Ibe mendapat ilham untuk mencipta jam G-SHOCK daripada seorang budak. Baca lagi pada pautan di bawah.

Bagaimana Seorang Budak Kecil Beri Idea Untuk Kikuo Ibe Hasilkan Model G-SHOCK

G-SHOCK Tampilkan Reka Bentuk Baharu Pada Siri GMW-B5000CS, Mula Dijual Pada Harga RM3,499

G-Shock Ambil Tema Samurai Untuk Jam ‘Limited Edition’, Dijual Pada Harga RM40,000


British Army Dan G-Shock Hasilkan Model Mudmaster Khas Lengkap Dengan Teknologi Tentera

Casio telah membentuk kerjasama baru dengan Tentera Darat British dengan menghasilkan satu model edisi khas yang diberi nama, Mudmaster. Kali ini, G-Shock hadir dengan reka bentuk tentera yang diilhamkan oleh Multi Terrain Pattern Army.

Reka bentuk ini dicipta khas buat tentera dengan tujuannya adalah untuk menjadi sebahagian daripada penyamaran apabila dipakai sewaktu operasi.

Jam tangan ini mempunyai Struktur Pengawal Karbon Terperinci yang diperbaharui dan bezel karbon yang berlapis tiga, menjadikan jam tangan ini lebih ringan. Ia juga turut hadir dengan butang silinder bagi mengelak habuk, ditambah butang besar untuk menjadikan ciri-cirinya mudah digunakan.

Ia juga hadir dengan Bluetooth untuk disambung ke aplikasi telefon pintar G-Shock, ditambah memori log misi, memori lokasi dan anggaran kalori yang dibakar.

Seperti yang anda harapkan, Mudmaster adalah jam tangan yang besar, dengan lebar 53.1mm manakala beratnya (dengan tali) adalah 92g.

Lengkap dengan kotak penyamaran edisi khas, edisi British Army G-Shock Mudmaster akan mula dijual pada bulan Mac dan berharga RM1,900.

Klik pautan di bawah jika anda mahu mengetahui lebih lanjut mengenai G-Shock.

G-Shock Raikan Ulang Tahun Ke-25 Model GM-6900 Dengan Reka Bentuk Terbaharu

G-Shock S Series Tampilkan Rekaan Lutsinar Untuk Koleksi Rose Gold


Selepas G-SHOCK TMJ, Tular Pula Model GA-2000S Yang Dipakai Tengku Zafrul

Sekiranya anda merupakan peminat G-Shock, pastinya anda cukup ingat dimana pada awal tahun ini telah tularnya model GA-2100 yang hadir dengan warna solid black. Semuanya gara-gara model yang tampak kacak dan versatil ini disarung oleh TMJ sekaligus membuatkan membuatkan model ini menjadi rebutan ramai.

Terbaharu, sebuah lagi model G-Shock telah tular di pasaran sejak dipakai oleh Menteri Kewangan Malaysia iaitu Tengku Zafrul. Model jam yang dikenali sebagai G-Shock Paksu ini hadir dengan rekaan yang evergreen dan digabungkan bersama warna hitam dan silver membuatkan jam tangan ini mudah digayakan pada semua keadaan.

Berdasarkan tinjauan kami di Facebook, model ini sudah mulai ditawarkan dengan harga yang tinggi berbanding harga pasaran namun masih belum mencecah harga ribuan Ringgit sepertimana model GA-2100 yang disarung TMJ.

Dalam pada itu, setakat artikel ditulis para pengguna masih berpeluang mendapatkan model ini dengan harga mampu milik serendah RM344 di Shopee. Anda boleh klik di sini untuk mendapatkannya.

Buat peminat G-Shock, model ini pastinya antara yang perlu berada dalam koleksi anda sebelum harganya melambung sehingga empat angka.

Ketahui lebih lanjut mengenai G-Shock GA-2100 yang pernah viral selepas disarung oleh TMJ.

Nilai Dan Populariti G-Shock GA-2100 Ini Meningkat Selepas Disarung Oleh TMJ

TMJ Kurniakan Jam Tangan Rolex Buat Pemain Dan Staf JDT


G-Shock Pilih SANKUANZ Untuk Kolaborasi Pertama Model GA-700

G-Shock kali ini memilih jenama Streetwear dari China, SANKUANZ untuk kolaborasi terbaru mereka. Jenama yang kian popular di kalangan peminat fesyen di China ini memilih model GA-700SKZ-7 a.k. TUNDRA.

SANKUANZ memilih motif arctic camouflage yang jarang digunakan untuk kolaboasi ini dengan warna pink dan hijau menghiasi cantik jam putih ini. Ini adalah kolaborasi pertama untuk model GA-700 yang baru diperkenalkan oleh G-Shock tahun lalu.

BACA: G-Shock Pilih Warna ‘Military’ Untuk Koleksi Terbaru Model GA700

G-SHOCK x SANKUANZ Collaboration 🔜 please follow G-SHOCK official news for further details. #SANKUANZ #GSHOCK

A post shared by SANKUANZ OFFICIAL PAGE (@sankuanz_official) on Jun 26, 2017 at 4:24am PDT

G-SHOCK x SANKUANZ Collaboration Video by @brightblack.tv #SANKUANZ #GSHOCK

A post shared by SANKUANZ OFFICIAL PAGE (@sankuanz_official) on Jun 26, 2017 at 4:22am PDT

SANKUANZ ditubuhkan pada tahun 2008 oleh Shanguan Zhe dan secara perlahan-lahan, mula mendapat perhatian dunia terutamanya di London dan Paris. Jam tangan ini dipamerkan buat pertama kali ketika minggu fesyen Paris Spring/Summer 2018.

Jam ini sudah mula dijual di Shanghai 12 Ogos 2017 lalu. Harga rasmi untuk jam G-Shock X SANKUANZ ini adalah pada harga 21,000 Yen(lebih kurang RM820). Kalau anda berminat boleh bida di sini atau minta rakan anda yang berada di Shanghai untuk belikan.

G-SHOCK présente sa nouvelle collaboration avec la marque de haute couture chinoise @sankuanz_official Désignée par le créateur de la marque Shangguan Zhe, la GA-700SKZ-7A fut présentée pendant la Paris Fashion Week en juin dernier. La GA-700 s’habille d’un camouflage polaire, inspiré des montagnes enneigées du nord et de la Tundra, un motif très représentatif des collections SANKUANZ. La collaboration sera disponible le 1er septembre. #gshock #gshockfr #sankuanz

A post shared by G-SHOCK FRANCE 🇫🇷 (@gshockfr) on Aug 23, 2017 at 9:46am PDT


300 realme Buds Air Berjaya Terjual Dalam Satu Minit

Siapa sangka model yang baru sahaja dilancarkan daripada jenama yang semakin naik iaitu realme berjaya terjual sebanyak 300 unit sepanjang seminit pertama promosi dilancarkan di Shopee.

Model yang dimaksudkan adalah realme Buds Air, sebuah True Wireless Stereo (TWS) yang hadir dengan fungsi terkini serta ditawarkan dengan harga mampu milik.

Lebih hebat, 1,000 unit realme Buds Air berjaya terjual dalam tempoh 28 minit sahaja. Kejayaan ini sekaligus menunjukkan minat orang ramai terhadap jenama ini.

Berdasarkan promosi yang dijalankan sempena Tahun Baharu Cina, realme Buds Air ditawarkan dengan harga serendah Rm199 sahaja manakala harga rasmi bagi model ini adalah RM299.

Mengulas mengenai realme Buds Air, model ini dilengkapi dengan cip R1 serta dipadankan bersama Bluetooth 5.0 yang menjanjikan kelancaran sambungan yang pantas dan mudah buat para pengguna. Ketahanan bateri selama 17 jam penggunaan antara yang membuatkan model ini direbut ramai disamping penawaran pengecasan tanpa wayar 10W.

Ketahui lebih lanjut mengenai realme 5i dan realme Buds Air dengan klik artikel di bawah. Turut dikongsikan, kualiti hebat yang ditampilkan realme X2 Pro.

Pengalaman Luar Biasa Dengan Produk Baharu Telefon Pintar realme 5i dan realme Buds Air

Lihat Kualiti Gambar Menakjubkan realme X2 Pro, Peranti Unggul Buat Kaki Travel


G-Shock ‘Pure Gold’ Ini Bakal Dijual Pada Harga RM282,000

Nampaknya ulang tahun ke-35 diteruskan dengan penuh ‘kejutan’ apabila Casio mengumumkan bakal mengeluarkan model G-D5000-9JR ‘Pure Gold’ yang boleh ditempah bermula 15 Mei 2019.

Adakah emas tulen yang akan digunakan? Jawapannya adalah ya. Setiap skru dan bahagian logam pada jam tangan ini akan disadur emas 18K dan akan dijual dengan harga USD69,500 (~RM282,587).

Seperti biasa ianya akan hadir dengan fungsi ikonik G-Shock seperti tahan hentakan dan tekanan, split-second time correction untuk masa paling tepat melalui signal radio daripada 6 stesyen di seluruh dunia serta pengecasan Tough Solar untuk hayat bateri yang lebih panjang.

Buat yang berminat, anda boleh membuat tempahan di laman Casio pada 15 Mei 2019 atau butik Casio terpilih di Jepun. Selepas membuat tempahan, jam anda akan siap sekitar bulan Disember.

Bersempena pengumuman jam G-Shock ‘Pure Gold’ ini, pihak Casio turut berkongsikan video khas tentang ketahanan jam tangan G-Shock ini. Dahsyat bila G-Shock lebih mahal daripada Rolex.


G-SHOCK Raikan Tahun Baharu Cina Dengan Jam Edisi Khas Bertemakan Tahun Tikus

Sempena Tahun Baru Cina pada bulan hadapan, antara jenama jam terbesar dunia G-SHOCK mengeluarkan seutas jam edisi khas.

Jam tangan dengan mood perayaan ini adalah hasil kolaborasi di antara Jahan Loh, artis Singapura dan juga syarikat pengeluar jam tangan Jepun.

Apa yang lain daripada yang lain adalah warna merah yang garang dan kulit sekitarnya dihiasi motif budaya cina.

Manakala di suatu bahagian jam tertulis satu perkataan cina yang jika diterjemahkan bermaksud ‘kekayaan’.

Bagi bekas jam tersebut pula dilukiskan animasi Jepun sambil disisinya terdapat siluet tikus, lambang kepada zodiak tahun 2020 itu.

Harga model analog-digital GA-2100 tersebut belum diumumkan, tetapi Casio mengatakan bahawa jam tangan tersebut akan dijual di semua butik G-SHOCK yang terdapat di Singapura dan secara dalam talian dari 3 Jan, 2020.

Berikut adalah jam edisi khas yang pernah dikeluarkan oleh G-SHOCK. Klik pautan di bawah untuk membaca.

G-SHOCK Hadir Dengan Tiga Sentuhan Warna Berbeza Pada Model Skeleton Series

G-Shock Berkolaborasi Dengan Transformers Perkenalkan Koleksi Edisi Khas

Asus Dan Casio Hadir Dengan Model G-Shock ‘ROG’ Edisi Terhad


G-Shock Raikan Ulang Tahun Ke-25 Model GM-6900 Dengan Reka Bentuk Terbaharu

Casio G-Shock meraikan sambutan ulang tahun ke-25 tahun bagi model 6900 dengan beberapa edisi baharu dan pengubahsuaian menjelang tahun 2020.

Mula diperkenalkan pada tahun 1995, G-SHOCK 6900 berkembang menjadi antara model G-Shock paling terkenal.

Sekarang buat pertama kalinya, G-SHOCK bakal mengeluarkan model yang paling popular dengan bezel logam pada siri G-SHOCK GM-6900 “Metal Bezel” baru. Tiga pilihan warna termasuk perak, emas dan merah kardinal.

Casio G-SHOCK GM-6900 akan mula dijual bermula Rabu, 12 Februari dalam tiga pilihan warna yang berbeza untuk RM915.00 di sini.

G-Shock Singapura sebelum ini mengeluarkan jam tangan lutsinar. Klik pautan di bawah untuk membaca.

G-SHOCK Raikan Tahun Baharu Cina Dengan Jam Edisi Khas Bertemakan Tahun Tikus

G-Shock S Series Tampilkan Rekaan Lutsinar Untuk Koleksi Rose Gold

G-Shock Tampilkan Dua Jam Tangan Edisi Khas Dengan Tema Blackout


G-Shock S Series Tampilkan Rekaan Lutsinar Untuk Koleksi Rose Gold

G-Shock bakal melancarkan tiga jam baharu dalam kategori G-Shock S Series dengan tema Rose Gold.

Dalam satu pengumuman yang dibuat oleh G-Shock Singapura, mereka bakal mengeluarkan tiga jam dengan model GMA-S120SR-7A (RM660), GMD-S6900SR-7(RM418) dan GMA-S110SR-7A (RM599).

Siri ini akan dilancarkan pada 27 Januari dan hanya boleh di dapati di Singapura.

Reka bentuk kali ini bertujuan untuk melengkapkan para wanita dengan jam tangan lebih kecil tetapi disaluti dengan badan lutsinar.

Singapura adalah satu-satunya negara yang mengeluarkan model ini, namun dikhabarkan G-Shock bersedia untuk meluaskan lagi pemasaran siri kali ini.

G-Shock sebelum ini tampilkan dua jam edisi khas dengan tema Blackout. Anda boleh klik pautan di bawah untuk membaca lebih lanjut.

Model Baharu G-Shock B5000 Disalut Titanium, Dijual Pada Harga RM5,999


G-Shock Tampil Dengan Koleksi Jam Edisi Terhad Berharga RM4,153.60

G-Shock hadir dengan koleksi jam tangan edisi terhad dikenali sebagai GRAVITYMASTER yang tampak eksklusif. Model yang digunakan adalah GWRB1000X-1A.

Menariknya, koleksi ini dilengkapi dengan fungsi Bluetooth yang membolehkan ia bersambung dengan aplikasi G-Shock dan ia diperbuat daripada carbon dan titanium serta rangkanya diperbuat daripada bahan anti karat. Malah, pada bahagian muka jam, ia menggunakan kaca nilam mewah yang dapat tahan calar dan keseluruhan jam ini menggunakan warna hitam dan merah.

Untuk pengetahuan anda, koleksi ini berharga $1,000 (~RM4,153.60) dan boleh dibeli secara atas talian dan kedai-kedai terpilih.


G-Shock Tampil Garang Dengan Koleksi ‘Red Out’

Selepas beberapa koleksi khas untuk ulang tahun ke-35 G-Shock sebelum ini, G-Shock tampil dengan warna yang lebih garang awal tahun hadapan. Mereka keluarkan set Big Bang Black pada bulan Ogos lalu dan kini akan keluarkan set ‘Red Out’ pula.

Ianya satu pilihan warna yang menarik kerana perayaan Tahun Baru Cina juga akan berkunjung tiba awal tahun hadapan. Kelima-lima model; DW-5635C, AWG-M535C, DW-5735C, DW-6935C dan GA-735C akan menggunakan warna merah matte disamping teknologi yang ada pada setiap model dikekalkan.

Setiap model akan hadir dengan kotak besi edisi khas dengan grafik dilukis artis ternama Eric Haze. Koleksi ‘Red Out’ ini akan mula dipasarkan pada 19 Januari 2018 di Jepun. Harga untuk jam tangan ini dikhabarkan sekitar RM700 sehingga RM1,200 bergantung kepada model. Kalau anda belum ada lagi jam warna terang sebegini, boleh minta rakan yang ada di Jepun untuk belikan.


G-SHOCK Berkolaborasi Dengan Blue Note Sempena Ulang Tahun Ke-80

G-SHOCK tampil berkolaborasi dengan label Jazz Blue Note bersempena dengan ulang tahun ke-80. Koleksi edisi khas ini tampil dengan model G-STEEL, GSTB100BNR-1A.

Menariknya koleksi ini, ia tampil dengan warna hitam pada keseluruhan jam tangan dan warna biru pada perinciannya. Malah, logo Blue Note diletakkan pada bahagian belakang jam tangan. Menjadikan koleksi tersebut unik adalah fungsi Bluetooth, pengecasan menggunakan tenaga solar dan lampu LED.

Koleksi ini berharga $420 (~RM1,711) dan tersedia laman sesawang G-SHOCK dan di butik-butik terpilih pada bulan Mac ini.


G-Shock Tampilkan Dua Jam Tangan Edisi Khas Dengan Tema Blackout

Sukar untuk melihat pengeluar jam lain yang mengukir kejayaan seperti mana Casio berjaya lakukan ke atas G-Shock.

Terbaharu, mereka hadir dengan siri Blackout Mudmasters dan edisi Rangeman yang baru.

Sebahagian daripada siri Master of G, GW9400-1B dan GGB100-1B datang dalam warna hitam yang garang dan ciri-ciri lain yang membuatkan G-Shock kali ini lebih unik.

GGB100-1B dilengkapi dengan kompas, termometer, barometer, dan pengira langkah. Ia juga tahan lumpur serta tahan air hingga 200 meter atau di bawah 660 kaki.

Ia dibina dengan Carbon Core Guard Structure bersama-sama dengan bezel karbon yang berlapis – ini bagi memberikan kombinasi G-Shock yang ringan serta lebih tahan.

GGB100-1B mempunyai Two-Way Time Sync, ciri G-Shock kali ini mampu untuk dihubungkan ke telefon pintar dengan keupayaan Blueetooth yang melalui aplikasi serta dikunci dengan Multi-Band 6 Atomic Timekeeping untuk pelarasan diri.

Model GW9400-1B pula hadir tiga sensor ; barometer, termometer, dan kompas.

Direka untuk meneroka, ia juga mempunyai barometer – fungsinya adalah untuk mengetahui tekanan udara ketika di kawasan gunung – dan ciri tahan lumpur, termasuk kes tertutup dan penyokong.

Kedua-dua jam tangan ini mempunyai kapasiti mengecas menggunakan sistem solar.

Harga bagi jam GGB100-1B adalah RM1,540.00, manakala GW9400-1B pula dijual pada harga RM1,337. Bagi anda yang berminat, boleh layari laman web G-Shock.

Terdahulu, G-Shock B5000 dihasilkan menggunakan titanium. Klik pautan di bawah untuk membaca.

Model Baharu G-Shock B5000 Disalut Titanium, Dijual Pada Harga RM5,999

G-SHOCK Raikan Tahun Baharu Cina Dengan Jam Edisi Khas Bertemakan Tahun Tikus

G-SHOCK Hadir Dengan Tiga Sentuhan Warna Berbeza Pada Model Skeleton Series